Bu altı sualın cavabını doğru bilən milyarder ola bilər | Gənc Ailə\nAna Səhifə KİŞİ Bu altı sualın cavabını doğru bilən milyarder ola bilər\nXXI əsr sadəliklərlə doldudur, lakin ağıllı biznes ideyalarını tətbiq edən sahibkarlar milyarder ola bildi. Yaxşı, əgər bu asandırsa, niyə hər bir sahibkar milyonçu ola bilmir? Yaxşı olanları pis olanlardan ayıran nədir?\nUğurlu şirkətlərın yüksək motivasiya ifadələri ilə başlaması bir mifdir. Bu o deməkdir ki, biznesmenlər hər hansı bir iş görərkən çox böyük hədəflərlə başlamalıdırlar. Mercedes-in marka səfiri, marketinq və sahibkarlıq üzrə 13 kitab yazarı olan, Linkedin Influencer Guy Kawasaki’ye görə milyonluq şirkətlər sadə suallara cavab verərək başlamışlar.\n1. SONRA NƏ BAŞ VERƏCƏK?\nAdrian Slywotzskynin Art of Probability əsərindən ilham alınaraq yaranan bu sual, hər hansı bir fəaliyyəti təxmin edərkən nəticəsi ilə maraqlanmaq daha düzgündür.\nMəsələn , hər kəs kameralı və internetə çıxışı mümkün olan telefona sahib olacaq. Bəs sonra nə baş verəcək? Şəkil çəkib paylaşa biləcəklər, sonra nə baş verəcək? İnsanlara şəkilləri yükləmələri üçün, başqalarının bəyənmələrini və rəy bildirmələrini göstərən bir tətbiq proqramı yarada bilərik. Və nəticədə, instagram yaranır.\n2. BU QƏRİBƏ DEYİLMİ?\nBu metod intellektual maraq və kəşf etmə gücünə əsaslanır. Spencer Silver şirkəti yapışdırıcı istehsal etməyə çalışırdı ancaq kağızları bir arada tutan bir maddə yaradır və bu qəribəlik post-it-notes’a yol açdı.\nRay Kroc, bir restoran üçün aparat təchizini təmin edən satıcıydı. Restoran ona maraqlı gəldiyindən onu ziyarət etdi və bu uğur ona təsir elədi. Restorana bənzər restoranlar yaratma fikrini Dick və Mac McDonalda göstərdi və beynəlxalq milyardlar qazanan bir bazar başlatdı.\n3. DAHA YAXŞISINI ETMƏYİN BİR YOLU VARMI?\nƏgər mövcud texnologiya sizi qane etmirsə, bu sual meydana gələcəkdir. Ferdinand Porsche bir dəfəsində “Başlanğıcda ətrafıma baxdım və xəyallarımın avtomobilini tapa bilmədim və özüm yenisini etməyə qərar verdim” (Forbes FYI Winter 2003) söyləmişdir.\nSteve Wozniak, Apple-ı qurdu. Çünki kompüterlərə, hökümət, universitet və ya da böyük şirkət üçün çalışmaq məcburiyyətində qalmaqdan daha çox, yaxşı bir internetə çıxış imkanı olması lazımlı idi.\nLarry Page və Sergey Brin, gələn nəticələri ölçmənin axtarış nəticələri ilə əlaqələndirməyin daha yaxşı bir yolu olduğunu düşünürdü deyə Google-ı yaratdı.\n4. ŞİRKƏTİMİZ BUNU NİYƏ EDİR?\nBu vəziyyətdə, mövcud işəgötürənlə qarşılaşdığınız xəyal qırıqlığının hərəkətverici qüvvəsi var. Bazardakı müştərilər və onların ehtiyacları ilə tanışsınız. İdarə heyətinizə müştərilərin ehtiyaclarına uyğun yeni bir məhsul yaratması lazım olduğunu söyləyirsiniz, ancaq rəhbərlik sizə qulaq asmır. Nəhayət, özünüz bunu edirsiniz.\n5. BU MÜMKÜNDÜRSƏ, NİYƏ BU MƏHSULU YARATMIRIQ?\nMisal olaraq, 1970-ci ildə daşına bilən bir telefon, Motorollanın kəşf edildiyi dövrlərdə çox insan tərəfindən başa düşülmürdü. O zamanlar telefonlar, insanlarla deyil, yerlərlə əlaqələndirilirdi. Bununla birlikdə, Martin Cooper və Motorolladakı mühəndislər məhsulu inkişaf etdirmiş və geriyə qalan ancaq tarix olmuşdur.\nKimsənin sizə “bu məshul alınacaq” fikrinizin işə yaramayacağını söyləməsinə icazə verməyin.\n6. BAZAR LİDERİNİN ƏZ ZƏİF NÖQTƏSİ NƏDİR?\nÜç metod sizi lider edə bilər. Birincisi liderin sabit bir lider tərzini seçməsidir. Məsələn, IBM kompüterləri filialları vasitəsi ilə satmağa çalışdı, Dell isə birbaşa satış həyata keçirdi və bazarı tutdu.\nİkincisi liderin müştəriləri məmnun deyilsə, Məsələn, Blockbuster mağazalarına getmə və təhvil vermə məsələsindəki çətinlik Netflixin qapısını açdı.\nÜçüncüsü, bazar lideri mövcud liderliyinin dadını çıxardırsa və yenilikləri dayandırırsa. Microsoft Office Google Docsdan qorxudan şey budur. “Pul hardadır” bu suallardan biri deyil. Lakin böyük şirkətlərin ortaya çıxması, dünyanı dəyişdirən sadə suallara cavab tapmaqla oldu, zəngin olmaq istədiyi ilə deyil.\nGeriUşaqlarla düzgün münasibət qurmağın yolları İrəliDərini təmizləyən ucuz və MÖCÜZƏVİ VASİTƏ


Aztəminatlı ailələrə 4 min manat veriləcək » TEHSIL-PRESS Agentliyi\nÖtən il Beynəlxalq Əmək Təşkilatı (BƏT) ilə birgə Göyçay və Şamaxı rayonlarında reallaşdırılan pilot layihələr çərçivəsində seçilmiş 32 aztəminatlı ailənin müxtəlif sahələr üzrə öz ailə biznes təsərrüfatlarını yaradaraq, özünüməşğulluq imkanlarına yiyələnmələri təmin olundu.\nTehsil-press.az saytı xəbər verir ki, bunu əmək və əhalinin sosial müdafiəsi naziri Səlim Müslümov bildirib. Nazir deyib ki, BƏT-in təqdim etdiyi məlumatlar əsasında müvafiq sahədə dünya praktikası nəzərdən keçirilərək, iqtisadiyyatın tələblərinə uyğun şəkildə və məşğulluq imkanlarının artırılması üçün aztəminatlı ailələrlə bağlı aktiv əmək bazarı proqramlarının hazırlanması diqqətdə saxlanıldı: “Əhalinin özünüməşğulluğunun təmin olunması üçün 6 milyon vəsait ayrılıb. Həmin pilot layihələr üzrə özünü doğrultmuş praktikanı bütün ölkə üzrə genişləndirməyə imkan verir”.\nBir il bundan öncə ünvanlı sosial yardımın verilməsinin müddətinin 1 ildən 2 ilə qaldırıldığını qeyd edən nazir deyib ki, bu gün bazada olan 120 mindən artıq ailə ən azı bir il ərzində ünvanlı sosial yardım almaqda davam edəcək. Bu müddət ərzində həmin ailələrin əməkqabiliyyətli üzvlərinin aktiv əmək bazarına cəlb olunması üçün proqramların tətbiqi istiqamətində işlər həyata keçirilməlidir. Aparılan təhlillər zamanı hazırda ünvanlı dövlət sosial yardımı ilə təmin olunan 120 minədək ailənin təqribən 45 faizi valideynlərdən biri olmayan, əmək qabiliyyətli üzvləri olmayan, tərkibi əsasən sağlamlıq imkanları məhdud uşaqlardan, əlilliyi olan şəxslərdən, yaxud yaşı 65-dən yuxarı insanlardan ibarət olan, həmçinin 4 və daha çox uşağı olan ailələrdir”.\nBelə ailələr ailə müavinəti almaqda davam edəcəklər. Digər ailələr də vardır ki, onlarda əmək fəaliyyəti ilə məşğul olmaq üçün azı iki nəfər əmək qabiliyyətli ailə üzvləri vardır. Belə ailələrin öz kiçik təsərrüfatını yaradıb, ailə üzvlərinin maddi təminatını təmin etmək imkanları var. Sərəncama əsasən, 68 rayonun hər biri üzrə 20 ailə seçilməklə, onların hər birinə kiçik biznes təsərrüfatlarını qurmaq üçün 4 min manat məbləğində vəsait ayrılması işlərinin aparılması nəzərdə tutulur”, - deyə S.Müslümov əlavə edib.\nS.Müslümov bildirib ki, bununla əlaqədar BƏT-in ekspertləri ölkəmizə gələcək. Qeyd edilən proqrama cəlb edilmək üçün ailələrin seçilməsi və kiçik biznes təsərrüfatlarınıın yaradılmasının onlara öyrədilməsi üçün həmin 68 rayonun hər biri üzrə 2 nəfər, yəni ümumilikdə 136 ekspert hazırlanması üçün onlara kurs keçiləcək. Beləliklə də təqribən 3 aylıq müddətdən sonra artıq bu aktiv əmək bazarı proqramına, təsərrüfatların formalaşdırılmasına başlanacaq.\nSonrakı mərhələdə belə proqramların bütün ölkə üzrə tətbiqi işlərinin daha da genişləndirilməsi təmin olunacaq. Həmin ailələrin bu sahədə fəaliyyəti nəzarətdə saxlanacaq. Onlara veriləcək təsərrüfat əşyalarının, mal-qaranın və sığortalanması da təmin ediləcək.\nXəbərin tarixi: 08.04.2016 / 17:07


Advancis Jointrix Ultra x30 + x30 - ASFO Mağazası\nAdvancis Jointrix Ultra, qığırdaq və sağlamlığın yaxşılaşdırılması üçün xüsusi olaraq hazırlanmış bir formulaya sahib bir pəhriz əlavəsidir. Qlükozamin, xondroitin, metilsülfonilmetan (MSM), kollagen, hialuron turşusu, silikon, quercetin, yüksək vitamin C və manqan kimi maddələri diqqətlə seçmişdir. Formula balıq yağlarından alınan omeqa-3 yağ turşuları ilə optimallaşdırılmışdır.\nOmeqa-3 yağ turşuları insan orqanizmi üçün vacib qidadır. Digərləri ilə yanaşı, istehlakı ağrı və iltihabın aradan qaldırılması ilə əlaqələndirilir, çünki iltihab vasitəçilərinin azaldılmasında rol oynayırlar. Bu qidaların faydalı təsirləri romatoid artrit, osteoartrit və osteoporoz vəziyyətlərində artıq yaxşı təsbit edilmişdir.


"Saleh Rüstəmliyə azadlıq" aksiyasında saxlanılanlar olub\nAna Səhifə/Xəbərlər/Manşet/“Saleh Rüstəmliyə azadlıq” tələbi ilə keçirilən aksiyasında saxlanılanlar olub\n“Saleh Rüstəmliyə azadlıq” tələbiylə keçirilən aksiyaya polis müdaxilə edib.\n“24 saat” “Toplum TV”-yə istinadən xəbər verir ki, hazırda həbsxanada aclıq aksiyası keçirən Azərbaycan Xalq Cəbhəsi Partiyasının tərəfdarı Saleh Rüstəmlinin azadlığa buraxılması tələbiylə keçirilən aksiya polisin müdaxiləsiylə dağıdılıb.\n“Saleh Rüstəmliyə azadlıq” aksiyasında saxlanılanların kimliyi məlum olub:\nAXCP fəalı Saleh Rüstəmli 2018-ci ilin mayında həbs edilib və “Azərbaycan Xalq Cəbhəsi Partiyasının qanunsuz maliyyələşdirilməsi” adlanan iş üzrə 7 il 3 ay müddətinə azadlıqdan məhrum edilib. Hüquq müdafiəçiləri onu siyasi məhbus kimi tanıyıblar. Sonradan Ali Məhkəmə cəza müddətini 2 ay azaldıb. S. Rüstəmli noyabrın 6-dan azadlıq tələbilə müddətsiz aclıq edir.\nSaleh Rüstəmliyə azadlıq


Naxçıvan Dövlət Tarix Muzeyinə sakinlər tərəfindən 156 eksponat təqdim olunub\nNəşr edilib 09.11.2017 09:19\nNoyabrın 8-də Nehrəm kənd sakini, Naxçıvan Muxtar Respublikasının Əməkdar mədəniyyət işçisi Akif Hacıyev, Ordubad rayonunun Gilançay kənd sakini Xəyal Fətəliyev, Naxçıvan şəhər sakini Sədi Məmmədov, Babək rayon sakini İnayət Fətullayev, Şahbuz şəhər sakini Şahin Orucov, Culfa rayonunun Ərəzin kənd sakini Mahmud Zeynalov tərəfindən qədim mədəniyyətimizi və tariximizi əks etdirən mis və saxsı məişət əşyaları, kənd təsərrüfatı alətləri, toxuculuq alətləri və sair olmaqla, 156 eksponat Naxçıvan Dövlət Tarix Muzeyinə təqdim edilib.\nBu münasibətlə keçirilən tədbirdə çıxış edən Naxçıvan Muxtar Respublikasının mədəniyyət və turizm naziri Natəvan Qədimova bildirib ki, 5 minillik tarixi olan, özündə qədim, antik və orta əsr şəhər mədəniyyətini əks etdirən, tarixin müxtəlif dövrlərində Atabəylər dövlətinin, Naxçıvan xanlığının paytaxtı olmuş qədim Naxçıvan şəhəri tarix və mədəniyyət abidələri ilə də zəngindir. Arxeoloji ekspedisiyalar zamanı tapılmış yüzlərlə gil qab, boyalı qablar, tunc heykəllər, əşyalar və bəzək nümunələri vaxtilə bu torpaqda müxtəlif mədəniyyətlərin mövcudluğunu göstərir. Nuh Peyğəmbərin qəbrinin burada olması, Gəmiqaya ərazisindəki məşhur qayaüstü rəsmlər Naxçıvanı bəşər sivilizasiyasının mühüm ocaqlarından biri kimi tanımağa imkan verir. Naxçıvan Muxtar Respublikasında 29 muzey və muzeytipli müəssisə fəaliyyət göstərir ki, burada xalqımızın tarixini, həyat tərzini, adət-ənənələrini özündə əks etdirən 140 minə yaxın maddi-mədəniyyət nümunəsi mühafizə olunaraq qorunub saxlanılır. Əgər müstəqillik illərinə qədər muxtar respublika ərazisində 13 muzey fəaliyyət göstərirdisə, müstəqillik dövrünə qədəm qoyduqdan sonra Naxçıvanın tarixini və görkəmli şəxsiyyətlərinin yaradıcılığını əks etdirən 16 muzey yaradılıb.\nNaxçıvan Dövlət Rəsm Qalereyasında seminar-treninq keçirilib\nNəşr edilib 08.11.2017 12:54\n“Müasir cəmiyyətdə muzeylərin sosial-mədəni rolunun əhəmiyyətli dərəcədə yüksəlməsi onları mədəni proseslərin fəal iştirakçısına çevirir. Müasir dövrdə muzey keçmiş haqqında xatirələri öz divarları arasında saxlamağa qadir olan, mədəni irsi qoruyan mədəniyyət ocağı rolunu oynamaqdadır. Günümüzdə özünü göstərən sosial-iqtisadi inkişaf muzeylər qarşısında yeni vəzifələr qoyur. Bu vəzifələrdən biri də muzey bələdçilərinin peşəkarlıq qabiliyyətinin inkişaf etdirilməsi işidir”.\nBu fikirlər noyabrın 7-də Naxçıvan Muxtar Respublikası Mədəniyyət və Turizm Nazirliyinin təşkilatçılığı ilə Naxçıvan Dövlət Rəsm Qalereyasında muzey bələdçiləri üçün keçirilən seminar-treninqdə səsləndirilib.\nNazirliyin sisteminə daxil olan muzeylərin bələdçilərinin iştirak etdiyi tədbirin məqsəd və əhəmiyyətindən danışan nazirliyin mədəni irs və muzey işi üzrə baş məsləhətçisi Qumral Məmiyeva “Muzey bələdçisinin davranış qaydaları” mövzusunda çıxış edərək bildirib ki, muxtar respublikada müxtəlif profilli muzeylər fəaliyyət göstərir. Muzeylərə bu gün xüsusi diqqət göstərilir, onların maddi-texniki bazası gücləndirilir, əməkdaşların peşəkarlıq səviyyəsi yüksəldilir. Naxçıvan Muxtar Respublikası Ali Məclisi Sədrinin “Muzeylərlə əlaqələrin daha da gücləndirilməsi haqqında” 2014-cü il 19 dekabr tarixli Sərəncamından sonra muzeylərin ziyarətçilərinin sayında əhəmiyyətli dərəcədə artım müşahidə olunur. Bu isə öz növbəsində muzey işçilərinin, muzey bələdçilərinin daha fəal və daha məsuliyyətlə çalışmalarını, həmçinin eksponatların təqdimatında səlis və anlaşıqlı nitq qabiliyyətinin inkişaf etdirilməsini zəruri edir.\nNəşr edilib 07.11.2017 10:51\nMuxtar respublikanın kəndlərində müasir infrastrukturun yaradılması və yeni sosial obyektlərin istifadəyə verilməsi insan amilinə göstərilən dəyərin daha bir ifadəsidir. Aparılan quruculuq işləri kəndlərdə idarəetmənin səmərəli təşkilinə, gənc nəslin hərtərəfli təhsil almasına, məskunlaşmanın artmasına, sakinlərin isə rahat və firavan yaşayışına xidmət edir. Muxtar respublikanın ən böyük yaşayış məntəqəsi olan Şərur rayonuna da bu inkişaf və tərəqqidən pay düşmüşdür. Son illər rayonun kəndlərində kompleks quruculuq işləri aparılmışdır.\nNoyabrın 6-da Şərur rayonunun Ələkli kəndində yeni sosial obyektlərin açılışı olmuşdur.\nƏləkli kənd tam orta məktəbinin yeni binası istifadəyə verilmişdir\nNoyabrın 6-da Ələkli kənd tam orta məktəbinin yeni binasının açılışı olmuşdur.\nŞərur Rayon İcra Hakimiyyətinin başçısı Kamal Cəfərov tədbirdə çıxış edərək demişdir ki, muxtar respublikanın digər yaşayış məntəqələri kimi, Şərur rayonu da yeni inkişaf mərhələsinə yüksəlmişdir. Kəndlərin abadlaşması, fərdi təsərrüfatların genişlənməsi və yeni iş yerlərinin açılması insanların rahat yaşayışına və məskunlaşmanın artmasına səbəb olmuşdur. Bu ilin ötən dövründə Şərur rayonunda 3 məktəb binası, 3 kənd mərkəzi, 3 xidmət mərkəzi, rayon Mərkəzi Xəstəxanası tikilərək və ya yenidən qurularaq istifadəyə verilmişdir. Hazırda Ərəbyengicə kəndində tam orta məktəbin, həkim ambulatoriyasının, kənd və xidmət mərkəzinin tikintisi, Yengicə kəndində XVIII əsrə aid hamamın bərpası, Şərur şəhərində 60 mənzilli yaşayış binasının yenidən qurulması, eləcə də Şərur şəhərinin içməli su və kanalizasiya xətlərinin çəkilişi davam etdirilir.\nƏləkli kənd tam orta məktəbinin direktoru İsrafil Quliyev demişdir ki, geniş quruculuq işlərinin aparılması Ələkli kəndini müasir kəndlərin sırasına qoşub. Kənddə müasirtipli məktəb binasının istifadəyə verilməsi təhsilin inkişafına göstərilən qayğının davamıdır. İsrafil Quliyev yaradılan hərtərəfli tədris şəraitinə görə kollektiv adından minnətdarlıq etmişdir.\nNaxçıvan Dövlət Musiqili Dram Teatrı qastrol səfərlərinə başlayıb\nNəşr edilib 06.11.2017 08:44\nNaxçıvan Muxtar Respublikası Ali Məclisinin Sədri yanında Bilik Fondunun Tədbirlər Planına uyğun olaraq hər il müxtəlif janrlarda əsərlər seçilərək Cəlil Məmmədquluzadə adına Naxçıvan Dövlət Musiqili Dram Teatrında səhnəyə qoyulur. Belə nümunələrdən biri də belçikalı şair-dramaturq, Nobel mükafatı laureatı Moris Metterlinqin “Göy quş” fəlsəfi əsəri əsasında hazırlanmış tamaşadır.\nİyulun 26-da Cəlil Məmmədquluzadə adına Naxçıvan Dövlət Musiqili Dram Teatrında belçikalı şair-dramaturq, Nobel mükafatı laureatı Moris Metterlinqin “Göy quş” əsərinin tamaşasına ictimai baxış olmuş və tamaşa geniş tamaşaçı kütləsinə təqdim olunmuşdur.\n“Əbədi ezamiyyət” sənədli filmi Şərurda nümayiş etdirilib\nNəşr edilib 06.11.2017 08:22\nNoyabrın 3-də Naxçıvan Muxtar Respublikası Mədəniyyət və Turizm Nazirliyinin Azərbaycan kinosu günü layihəsi çərçivəsində Şərur rayon Aralıq kənd Mədəniyyət evində Naxçıvan Dövlət Film Fondu Heydər Əliyev Fondunun dəstəyi ilə çəkilən “Əbədi ezamiyyət” sənədli filmini nümayiş etdirmişdir.\nFilmin nümayişindən əvvəl Naxçıvan Dövlət Film Fondunun direktoru Mirakif Seyidov çıxış edərək bildirmişdir ki, Naxçıvan Muxtar Respublikası Mədəniyyət və Turizm Nazirliyinin tədbirlər planına əsasən hər həftənin beşinci günü Azərbaycan kinosu günü keçirilir. Bu kino günlərində xalqımızın tarixi, bu günü ilə bağlı bədii və sənədli filmlər nümayiş etdirilir. Bu gün nümayiş etdiriləcək “Əbədi ezamiyyət” filmi yeni çəkilmiş sənədli filmlərimizdən biri olmaqla Azərbaycan Xalq Cümhuriyyətinin tarixinə həsr olunmuşdur.\nBildirilib ki, filmin yaradıcıları tarixi faktlara əsaslanaraq cümhuriyyət uğrunda bütün çətinliklərə sinə gərən fədakar insanların həyat yolundan söhbət açmışlar.\nFilmin ssenari müəllifi Müsəllim Həsənov, quruluşçu rejissoru Fariz Əhmədov, quruluşçu operatoru Rəşad Nuriyev, baş prodüseri Arzu Əliyeva və filmin məsləhətçisi, həmçinin baş rolun ifaçısı Tahir Əliyevdır.\nGənclər üçün ekskursiya təşkil edilib\nKitabxananın əməkdaşları Təqaüdçülər Klubunda səyyari xidmət göstərmişlər\n“Hekayələr” kitabının müzakirəsi keçirilib\nİtaliyanın Sienna Universitetinin əməkdaşları Naxçıvan Muxtar Respublikasında səfərdədirlər\n9 -dən səhifə 80


MATC.AZ: Samir Abasov Kamran Quliyevi otaqdan qovdu\nSamir Abasov Kamran Quliyevi otaqdan qovdu\nÖlkə kubokunun 1/4 final mərhələsinin ilk oyununda “Zirə”yə məğlubiyyət (0:1) “Neftçi”nin düşərgəsində gərginliyi artırıb. Matc.az xəbər verir ki, klub prezidenti Kamran Quliyevlə baş məşqçi Samir Abasov arasında ciddi problem yaranıb.\nOyundan sonra Quliyev paltardəyişmə otağına gələrək, futbolçularla söhbət etmək istəyib. Amma Abasov prezidenti və onunla bərbər gələnləri içəri buraxmayıb. O, “görürsən ki, özüm onlarla danışıram” deyərək, qapını rəsmilərin üzünə bağlayıb.\nBelə götürsək, bu, Quliyevi təəccübləndirməməlidir. Hər halda, Abasov onunla şərti şumda kəsib.\nÖtən ilin noyabrında “Neftçi”nin “sükanı arxası”na keçən mütəxəssis bildirmişdi ki, komanda üzərində söz sahibi özüdür və paltardəyişmə otağının sahibliyi də ona məxsusdur.\nGörünür, Quliyev bu razılaşmanı unudub və hazırkı baş məşqçini Roberto Bordinlə səhv salıb. Sportinfo.az\nZidan: Daha irəli getməyə layiqik\n15 Aprel 2021, 11:00\nAFFA-dan azərbaycanlı keçmiş futbolçuya ömürlük\n09 Aprel 2021, 14:14\n"Heç-heçəni yaxşı nəticə saymıram"\n09 Aprel 2021, 09:45\nMillimiz Slovakiyaya itkilərlə yollandı\n06 Aprel 2021, 10:54\n“Arsenal”da ciddi itki\n04 Aprel 2021, 12:32\nPremyer Liqada martın ən yaxşı futbolçusu\n02 Aprel 2021, 16:00\n"Azərbaycan futbolunun səviyyəsini bilmirəm"\n01 Aprel 2021, 16:59\n"Heç birimizin gözünə yuxu getmədi"\n31 Mart 2021, 16:01\n“Moldova, Belarus 0:8 hesabı ilə uduzur.\n31 Mart 2021, 15:59\nBranimir Subaşiç: Serbiya favoritdir\n29 Mart 2021, 14:20\n“Millidə öz yerimi möhkəmləndirməliyəm”\n26 Mart 2021, 21:35\n"0:1 hesablı məğlubiyyət utancverici deyil"\n25 Mart 2021, 13:42\n“Lill”in türk futbolçusu koronavirusdan sağaldı\nUEFA Serbiya klubunu cərimələdi - İbrahimoviçə görə\nDaha 6 futbolçuda koronavirus aşkarlandı - Türkiyə klubunda\n“Real”ın avtobusunu daşa basdılar\nAFFA klublara yenə ödəniş etdi\nAvroliqada yarımfinalçılar bəlli olur - YENİLƏNİR\nRafael Ağayev Neymarla eyni siyahıda\n“Real” öz rekordunu yenilədi - ÇL-də\nMillimizdən Yunanıstana dörd cavabsız qol - VİDEO\n"Elə bil top tora daxil olmaq istəmirdi"\nŞenol Günəş Bakıda gözəl futbol vəd edir\nUduzmayan komanda, təkrarlanan və yeni rekord\nAvropa çempionatı başlayır: Koronavirus yığmamızı zəiflətdi\nÇL: Həftənin ən yaxşısı adına namizədlər açıqlandı\nYurgen Klopp: İlk 15 dəqiqədə qol vursaydıq...\n“Çox həyəcanlıyıq. Biz tarix yazırıq” - Qvardiola\nUEFA-dan “Slaviya”nın futbolçusuna 10 oyunluq cəza!\nAvropa çempionumuz erməni rəqibinə qalib gəldi\n“Meydan amilindən istifadə etməyə çalışdıq”\nAzərbaycan millisi yunanlara böyük hesabla qalib gəldi\nFransanın məşhur klubu satışa çıxarıldı\nÇempionlar Liqasını daha 3 il yayımlayacaq telekanal məlum oldu\n“Portu”nun hücumçusu ÇL-in tarixinə düşdü\nİngiltərə millisinin sabiq üzvü 40 yaşında karyerasını bərpa etdi\nKamranla Samirin bərbad seçimləri və ya Ahmed haradadır? 1096\n“Neftçi” yenə xal itirdi, “Sabah” “Səbail”lə heç-heçəyə razılaşdı 634\nYüksək temp, qələbəyə yetməyən va-bank 612\n“Sumqayıt” darmadağın oldu, Zirədə qol vurulmadı 587\n“Onunla problemimiz yoxdur” - Samir Abasov 584


Sabir Rüstəmxanlı: “Putin o siyasətçilərdən deyil ki, yolun yarısında...” - VHP\n“Əslində Rusiyanın mövqeyi Vladimir Solovyov və ya digər tok-şoularda səslənən fikir deyil. Rusiyanın mövqeyi cənab Vladimir Putinin mövqeyidir. Putin də son dərəcədə realist və vəziyyəti düzgün qiymətləndirən, habelə Azərbaycanın haqlı olduğunu görən mövqe ifadə edib. O mənadakı savaş Azərbaycan ərazisində gedir, nə vaxtsa müharibə Ermənistan ərazisinə keçərsə Kollektiv Təhlükəsizlik Müqaviləsi Təşkilatı bu barədə düşünər”.\nBunu Reyting.az-a VHP sədri, deputat Sabir Rüstəmxanlı Rusiyanın Qarabağ münaqişəsi və hazırda davam edən müharibəyə münasibət bildirərkən deyib.\nS. Rüstəmxanlının sözlərinə görə, Putin açıq deyir ki, Azərbaycan torpaqlarının işğalı 30 ildən artıq sürə bilməz, bu rayonlar azad edilməlidir.\nDeputat əlavə edib ki, Minsk qrupu da Qarabağ problemini 28 il müddətində həll edə bilməyib və başqa ölkələr də bunu bacarmayıb: “İndi bunu Azərbaycan Ordusu edir. Özü də dünyanın gözü qarşısında!”\nVHP sədri Rusiyadan Ermənistana ötürülən silahlar məsələsinə də toxunub: “Vladimir Putinin çevrəsi ermənilərlə doludur. Kremldə, Rusiya prokurorluğunda, hüquq-mühafizə orqanlarında kifayət qədər erməni var və onların da əlləri hər yerə çatır. Dövlətin mövqeyi olmasa da, onlar Ermənistana silah göndərə bilərlər.\nİkincisi, Ermənistanın xeyli iş adamı, Rusiyada milyarder ermənilər var ki, onların da öz vəsaitləri ilə silah alıb Ermənistana göndərməsi mümkündür. Mən məsələyə bu cür baxıram.\nO da mümkündür ki, Rusiya üzdə Ermənistana dəstək vermir, amma Ermənistanda Rusiyanın hərbi bazası var və ilboyu ora silahlar gətirilir. Bura Rusiyanın hərbi bazası olsa da, işçilərin çoxu ermənidir. Onların əli ilə silahlar çıxarılaraq Qarabağa göndərilə bilər. İntəhası bu silahlar Qarabağa gətirilsə də, Azərbaycan Ordusu tərəfindən məhv edilir”.\nS. Rüstəmxanlı əmindir ki, Rusiya rəhbərliyi sona qədər bu məsələdə bitərəfliyini qoruyacaq: “Rusiyanın prosesə müdaxilə mərhələsi keçib. Vladimir Putin də o siyasətçilərdən deyil ki, yolun yarısında mövqeyini dəyişsin”.\n“Meydan hərəkatı Azərbaycanın gələcək taleyinin müstəqillikdən keçdiyini xalqa əyan etdi” – Sabir Rüstəmxanlı\nSabir Rüstəmxanlı: “Lakin cəmiyyətə daha çox ziyan vuran siyasi, iqtisadi əxlaqsızlar da var”\nSiyasi partiyalar ABŞ prezidentinin mövqeyini pisləyib – REAL İNTERVYU\n“Qarabağda parad keçirməyə mənəvi və hüquqi haqqı olan tək hərbçi Azərbaycan əsgəridir”.


16:57 23 İyul 2018\nSabah Bakıda və Abşeron yarımadasında hava şəraitinin dəyişkən buludlu olacağı, əsasən yağmursuz keçəcəyi, lakin gecə yarımadanın bəzi yerlərində şimşək çaxacağı, qısamüddətli yağış yağacağı ehtimalı var. Mülayim şimal-qərb küləyi arabir güclənəcək.\nEkologiya və Təbii Sərvətlər Nazirliyinin Milli Hidrometeorologiya Departamentindən Femida.az-a verilən məlumata görə, havanın temperaturunun Abşeron yarımadasında gecə 23-26, gündüz 29-34, Bakıda gecə 24-26, gündüz 31-33 dərəcə isti olacağı gözlənilir. Atmosfer təzyiqi normadan aşağı 753 mm civə sütunu, nisbi rütubət gecə 65-75, gündüz 40-50 faiz təşkil edəcək.\nAzərbaycanın rayonlarında sabah hava şəraitinin əsasən yağmursuz keçəcəyi, lakin Böyük və Kiçik Qafqazın bəzi yerlərində şimşək çaxacağı, arabir yağış yağacağı gözlənilir. Şərq küləyi arabir güclənəcək. Havanın temperaturunun gecə 20-25, gündüz 33-38, dağlarda gecə 11-16, gündüz 20-25 dərəcə isti olacağı gözlənilir.\nAçar sözlər: #Yağış #Külək\nSabah hava buludlu olacaq - Dağlıq ərazilərə yağış yağacaq\nBu günün havası: Yağış, leysan, dolu


Bankların tez-tələsik bağlanmasının sirri açıldı\nMərkəzi Bank əmanətlərin tam sığortalanması ilə bağlı qəbul olunacaq yeni qanunun onlara şamil olunmasını istəmirDünən daha iki bankın lisenziyası ləğv olundu, prosesin davam etdiriləcəyi gözlənilir\nAzərbaycanda daha iki bank bağlandı. Mərkəzi Bankın İdarə Heyətinin 27 yanvar 2016-cı il tarixli, 07/1 və 07/3 nömrəli qərarları ilə məcmu kapitalın minimum məbləği tələbinə əməl etmədiyinə, kreditorları qarşısında öhdəliklərini icra edə bilmədiyinə, cari fəaliyyətini etibarlı və prudensial qaydada idarə etmədiyinə görə "Qafqaz İnkişaf Bankı" ASC və "Atrabank" ASC-nin bank lisenziyaları ləğv edilib. "Banklar haqqında" Azərbaycan Respublikası Qanununun 51-ci və 52-ci maddələrinə uyğun olaraq 27.01.2016-cı il tarixdən banklara müvəqqəti inzibatçı təyin edilib. Mərkəzi Bank bildirir ki, "Qafqaz İnkişaf Bankı" ASC və "Atrabank" ASC Əmanətlərin Sığortalanması Fonduna üzv banklardır və Fond tərəfindən əhalinin qorunan əmanətləri üzrə qanunvericiliyə müvafiq olaraq kompensasiyaların ödənişi həyata keçiriləcək.\nQeyd edək ki, bununla son 10 gündə bağlanan bankların sayı 6-ya çatıb, iki bank isə birləşdirilib. Belə ki, Mərkəzi Bankın İdarə Heyətinin 25 yanvar 2016-cı il tarixli qərarı ilə "Yunayted Kredit Bank" ASC və "NBCBank" ASC-nin bank lisenziyaları ləğv edilib. Bir neçə gün əvvəl isə "Gəncə Bank" ASC və "Bank of Azerbaijan"ın lisenziyaları ləğv olunmuşdu. Həmçinin "AGBank" ASC və "DəmirBank" ASC arasında konsolidasiya ilə bağlı ilkin protokol imzalanıb.\nDünən Əmanətlərin Sığortalanması Fondundan verilən məlumatda qeyd edilir ki, "NBCbank" ASC və "Yunayted Kredit Bank" ASC Əmanətlərin Sığortalanması Fonduna üzv bankların reyestrindən çıxarılıb və ona verilmiş şəhadətnamə ləğv edilib.\nƏkrəm Həsənov: "Sığortalanmamış əmanətlər batacaq"\nBank səhəsi üzrə ekspert, hüquqşünas Əkrəm Həsənov da bank sektorunda gedən proseslərlə bağlı fikirlərini açıqlayıb. O, hesab edir ki, Mərkəzi Bankın bankların bağlanması və birləşdirilməsi prosesinə start verməsi gecikmiş olsa da, ümumilikdə düzgün addımdır. "Qeyri-sağlam banklar ləğv edilməli, sağlam, lakin çətinliyi olan banklar isə birləşdirilməlidir. Bununla belə, təbii, realist olmaq lazımdır. Niyə məhz indi? Niyə məhz bu banklar? Ardı olacaqmı? Olacaqsa, kimlərə aid olacaq? Bank müştəriləri, xüsusən də əmanətçilər nəyə diqqət etməli, nəyi nəzərə almalıdır ki, onları növbəti dəfə aldatmasınlar?\n1. Banklar niyə məhz indi ləğv edilir? Ona görə ki, yaxında "Əmanətlərin tam sığortalanması haqqında" Qanun qüvvəyə minəcək. Həmin andan əmanətlər 100% sığortalanmış və deməli, bağlanan bankların əmanətçilərinə əmanətlər tam ödənilməli olacaq. Buna yol verməmək üçün Mərkəzi Bank bankları Qanun qüvvəyə minənədək ləğv edir. Başqa sözlə, bağlanan banklar üzrə əmanətlər yalnız 30 000 manat (18 750 dollar) həddində kompensasiya ediləcək. Digər əmanətlər, bir qayda olaraq, batacaq. Başqa sözlə, banka limitdən artıq əmanət (kredit) qoymuş şəxslər əlini pulundan üzsün! Yeri gəlmişkən, banklar əhalidən və sahibkarlardan kreditlərin qaytarılmasını tələb edəndə deyirlər ki, heç elə də şey olar, krediti götürmüsən, indi qaytar da, qaytarmasan səni məhv edərik! Bəs necə olur ki, bankda pul bata bilər və buna görə heç kəs məsuliyyət daşımır, amma bankın pulu borcluda batanda, onu hədələyirsiz, təhqir edirsiz?" - ekspert qeyd edir.\n"Bu banklarda sığortalanmış əmanətlərin miqdarı cüzidir"\nƏkrəm Həsənov məhz bu bankların bağlanmasının təsadüfi olmadığını deyir. "Ona görə ki, bu banklarda ("Gəncəbank", "Yunayted Kredit Bank" və "NBCBank") sığortalanmış əmanətlərin miqdarı cüzidir. Başqa sözlə, Əmanətlərin Sığortalanması Fondunun üzərinə elə də böyük yük düşməyəcək. Təbii ki, ictimaiyyətin və Prezidentin gözündə xal qazanmaq, müsbət fəaliyyətlə məşğul olduğunu göstərməklə yanaşı, Mərkəzi Bankın rəhbərliyi üçün əsas məsələ də məhz budur. Çünki sözügedən Fondun vəsaitini faktiki məhz Mərkəzi Bank idarə edir. Fondun nəyə qadir olduğunu hamıdan yaxşı bilir və müflisləşməsini istəmir. Lakin təbii ki, əslində bağlanmalı olan bankların sayı çoxdur. Mərkəzi Bank deyir ki, bu bankları "məcmu kapitalın minimum məbləği tələbinə əməl etmədiyinə, kreditorları qarşısında öhdəliklərini icra edə bilmədiyinə, cari fəaliyyətini etibarlı və prudensial qaydada idarə etmədiyinə görə" bağlayıb. Bankların ən azı yarıdan çoxu bu meyarlara uyğun gəlir, buna görə də maliyyə hesabatlarını gizlədirlər. Bəs onlar niyə ləğv olunmur? Ona görə ki, onlarda sığortalanmış əmanətlərin miqdarı çoxdur" - Əkrəm Həsənov deyir.\nHüquqşünas əlavə edir ki, bankların ləğvi "Əmanətlərin tam sığortalanması haqqında" Qanun qüvvəyə minənədək olacaq. Səbəb isə ondan ibarətdir ki, yuxarıda da qeyd edildiyi kimi, əks təqdirdə, Fond bütün əmanətləri kompensasiya etməli olacaq. Ləğv ediləcək banklarda sığortalanmış əmanətlərin miqdarı yenə də çox az olacaq. Daha hansı banklar birləşdiriləcək sualına cavab olaraq Ə.Həsənov bildirir ki, məntiqlə sağlam, lakin çətinliyi olan banklar birləşdirilməlidir ki, çətinliklərin öhdəsindən birgə gələ bilsinlər.\n"Ümid edək ki, belə də olacaq. Lakin əmin olmayaq. Çünki vurğuladığım kimi, Mərkəzi Bankın rəhbərliyinin əsas məqsədi Əmanətlərin Sığortalanması Fondunu itkilərdən qorumaqdır. Buna görə də böyük ehtimalla Mərkəzi Bank qeyri-sağlam bankların da birləşdirilməsinə gedə bilər ki, gözdən pərdə assın. Ona görə ki, qeyri-sağlam bankların bəzisində sığortalanmış əmanətlərin miqdarı çox böyükdür. Deməli, belə bankların ləğvi Əmanətlərin Sığortalanması Fondunu müflis edə, yəni Mərkəzi Bankın yarıtmaz fəaliyyətini nümayiş etdirə bilər. Əlbəttə, QİÇS xəstəsi olan insanların evləndirilməsi kimi qeyri-sağlam bankların da birləşdirilməsi yekunda faciə ilə qurtaracaq. Lakin vaxt udmağa, müəyyən dövr ərzində hamını aldatmağa, nüfuzu qorumağa və vəzifədə qalmağa xidmət edə bilər. Vaxt udmaq isə Mərkəzi Bankın mövcud rəhbərliyi üçün olduqca vacibdir, çünki aydın məsələdir ki, yaxında istefaya göndəriləcək və bundan sonrakı problemləri xələfinin üzərinə yıxa biləcək.\n"Bəlanızın təqsirkarının Mərkəzi Bank olduğunu bilin və haqqınızı ondan tələb edin"\nHüquqşünas bildirir ki, bu sual ilk növbədə bank əmanətçilərini düşündürməlidir. "Hazırda bankların bir çoxu əmanətləri qaytarmır. Lakin Mərkəzi Bank onları ləğv etmir ki, əhali sığortalanmış əmanətləri üzrə kompensasiya alsın. Qorxuram ki, bundan sonra da əhalinin başını onunla qatsınlar ki, "bu banklar birləşir, ona görə də hələlik gözləyin, qoy birləşsinlər, əmanətləri sonra birləşmiş yeni bank özü qaytaracaq". Buna yol vermək olmaz! Belə olsa, bilin ki, bizi aldadırlar və birləşdirilən banklar əslində qeyri-sağlamdır, sadəcə vaxt udmaq və əmanətləri kompensasiya etməmək üçün bizimlə oyun oynayırlar. Əslində isə bu halda belə olmalıdır. Bankların birləşməsi üçün Mərkəzi Bankın razılığı tələb olunur. Necə ki, bu gün Mərkəzi Bankın sədri bizə bəyan etdi ki, "Dəmirbank" və "AGBank" birləşdiriləcək. Bu o deməkdir ki, Mərkəzi Bank bu iki bankı sağlam, lakin müəyyən çətinliklərlə üzləşmiş hesab edir. Sadə dillə, onlar QİÇS-ə deyil, yalnız qripə yoluxublar. Lakin, məsələn, tutaq ki, "Dəmirbank" əmanətləri artıq qaytara bilmir. Bu halda Mərkəzi Bank "Dəmirbank"a kredit verməlidir ki, o, öhdəliklərini icra edə bilsin. Yox, əgər Mərkəzi Bank bunu etmirsə və əmanətçilər pulunu "Dəmirbank"dan götürə bilmirsə, deməli, bizi aldadırlar. Məntiq sadədir: Mərkəzi Bank "Dəmirbank"ı sağlam hesab edirsə, niyə ona kredit vermir, niyə ona etibar etmir? Deməli, əmanətçilərə deyir ki, siz etibar edin və birləşmə prosesinin bitməyini (illərlə çəkə bilər) gözləyin, amma mən Mərkəzi Bank olaraq "Dəmirbank"a etibar etmirəm! Buna görə də diqqətli olun: birləşdirilən bank əmanətlərinizi qaytara bilmirsə, deməli, əslində o ləğv edilməli idi və sizi sadəcə vaxt udmaq üçün aldadırlar. Bu halda, bəlanızın təqsirkarının Mərkəzi Bank olduğunu bilin və haqqınızı ondan tələb edin" - deyə Ə.Həsənov qeyd edir.\nMəqalədə : Bankların tez-tələsik bağlanmasının sirri açıldı


tiger king - Sözaltı Sözlük\n1. 200 pələngi olan qey dealer qaqaşın netflix original senedli filmi. komiklikli şakalar falan.\n24.03.2020 23:26, timidus\n2. Netflixin ahmet kaya vakasıdı elə bil. Hamı baxıb, hamı sevib ancaq etiraf eləmək istəmir ki, səviyyəsiz kimi görünməsin. 200 pələngi olan, hinduşkaya oxşayan gay bir kansaslını sevə bilmərəm deyirsinizsə, bu docu-seriesə baxın.\nəsas 3 nəfərdən bəhs edilir. joe exotic, doc antle və carole baskin hansı ki big cat rescuenin qurucusudu və qancığın biridi asdafsf elədiyinin nə joe-dan, nə doc-dan fərqi yoxdu. tək fərqi odu ki, heyvansevərlərin yardımları ilə maliyyələşdirir qoruğunu və camaatı pulsuz işlədir. belə daha etik olurmuş. qoruğun şəraiti də it günündədi. özü də ərini öldürüb, pələnglərə yedizdirib, Sümüklərini yeraltı çirkab anbarının altına gizlədib. kişinin neçə milyon pulunu mənimsəyib filan. meme də düzəltmişdim, r/memes-də tutmadı, sildim -*\n(bax: they did my boy joe dirty)\n(bax: carole baskin is a bitch)\n06.05.2020 13:00, burdan qubadlıya qədər gedən adam\n3. çəkiləcək filmdə Nicolas Cage oynayacaqmış. yenə təəccübləndirmədi cage. familiyasına görə seçiblər bəlkə də kim bilir.\nayrıca joe exotic trumpun rayon formasıdı bildiyin.\n06.05.2020 13:05, timidus\n4. Hadisələr baş verən zoopark iyunda məhkəmə qərarı ilə joe exotic-dən alınıb carole baskinə verilibmiş. Kefim pozuldu durduğum yerdə.\n06.09.2020 15:07, burdan qubadlıya qədər gedən adam


23 TRİLYON DOLLARLIQ BORCDAN NECƏ YAXA QURTARMALI? – ABŞ etirazlarla İranda mini-çevrilişə can atır - ARAŞDIRMA\n22 Noyabr 2019 - 11:10\n23 TRİLYON DOLLARLIQ BORCDAN NECƏ YAXA QURTARMALI? –ABŞ etirazlarla İranda mini-çevrilişə can atır - ARAŞDIRMA\n“Takvim”, Türkiyə, 21 noyabr 2019-cu il\nABŞ-ı yaxşı anlamaq və məqsədinin nə olduğunu öyrənmək üçün iqtisadçıların səhnəyə çıxması lazımdır. ABŞ-ın bütün məqsədi dolları qorumaq, istifadə etmək və özünə aid olmayan pulu xərcləməyə davam etməkdir.\nABŞ çox uzun müddətdir özünə aid olmayan pulu istifadə edərək, rifahını təmin etməkdədir. Bunu bilməli olan hər kəs bilir. Hazırda etməyə çalışdıqları da elə budur.\nABŞ enerjiyə oktapod kimi sarılaraq, dövlətlərin “aortalarına” hökm etmək istəməkdədir. Beləliklə, II Dünya Müharibəsindən sonra qurduqları sistemin davam etməsini nəzərdə tuturlar. Motivasiyaları budur.\nİstanbulda boy göstərmələrinin səbəbi də budur. İstanbulun mərkəzində törədilən Ceyms Edvard Qustav Le Mezurye sui-qəsdi adi bir hadisə kimi göstərilməyə çalışılsa da, çox effektli bir həmlə idi.\nABŞ-ın yeganə güc olmaq üçün atdığı addımlardan biri olan bu sui-qəsddən 18 il öncəyə gedək.\n2001-ci ildə ABŞ-ın xarici borcu 7,7 trilyon dollar idi. Davamlı artan bu borcun azalması dünyadakı enerji mənbələrinin nəzarətə götürülməsi və Çinin idarə edilən gücə çevrilməsilə mümkün ola bilərdi. Bu səbəblə, 11 sentyabr hücumları təşkil edildi.\nABŞ xalqının 65%-i 11 sentyabr hücumlarının “dərin Amerika” tərəfindən edildiyini bilir. Amma bizlər bunu illər öncə söyləyəndə, anlamayan çox idi. Buna “zamanın ruhu” deyərək, keçək. 11 sentyabr hücumlarından bir neçə ay öncə Daniel Payps və Stiven Emerson maraqlı bir yazı qələmə aldı. Yazıda, belə demək mümkündürsə, Əl-Qaidənin “Göydələnlər necə çökdürülə bilər?” çalışması üzərində işlədiyinin altı cızılırdı. Bu edilərkən Manhettendəki Dünya Ticarət Mərkəzinə işarə edilirdi. Yəni, ABŞ 11 sentyabrı, media vasitəsilə yeni dünya nizamına keçməyi planlaşdırırdı. Yeni dünya nizamı “yeni media nizamı” ilə qurulurdu.\nABŞ mediasının dünyadakı təsirli qurumları olan “New York Times”, CNN, “Washington Post”, “Wall Street Journal” və Fox 11 sentyabr hücumlarından öncə Əl-Qaidə ilə Manhetteni bir araya gətirirdi. Hücumlar üçün infrastrukturun hazırlanması işi sürətli şəkildə tamamlanırdı.\n“Dərin Amerika” gözləniləni həyata keçirdi və təyyarələr Dünya Ticarət Mərkəzinə girdi. Bir terror təşkilatı düşünün, “Əkiz qüllələr”i vururdu və ikisi də çökürdü. Komanda mərkəzi isə Tora-Bora idi.\nƏl-Qaidənin istifadə etdiyi iddia edilən təyyarələr nə üçün sadəcə daha 3,5 dəqiqə uçaraq, Manhettəndən 70-80 km uzaqda yerləşən Byukenendəki “Indian Point” AES-i bombalamırdı? Bunu soruşan bir kimsə yoxdur. Bu həyata keçsəydi, ən azı, 100 min, bəlkə də, 1 milyon adam həyatını itirəcəkdi. Ancaq “dərin Amerika” hücumun səs çıxarması üçün 3 min adamı qurban verə bilirdi. Bunu daha da artırmaq istəmirdi.\nHücumdan bir neçə saat sonra Əl-Qaidə və Üsamə Bin Ladenin adı açıqlandı. Dünya ABŞ-ın yanında idi. Uydurulan sənədlər artıq rəsmiləşəcəkdi. ABŞ Əfqanıstan və İraqı işğal etdi. Neftə əl qoysa da, ABŞ istədiyini əldə edə bilmirdi. 3 il içində borcu 8 trilyon dollara çıxırdı. ABŞ hərbi əməliyyatlar keçirdikcə, borc qatlanaraq daha da artırdı. ABŞ-ın hərbi əməliyyatları davam etdirdiyi 18 il ərzində borcu qatlanaraq artdı. Qısa müddət öncə açıqlanan hesabata görə, ABŞ-ın borcu artıq 23 trilyon dolları aşmışdır.\nABŞ Maliyyə Nazirliyinin önəmli iqtisadçıları ölkənin iflas həddində olduğunu söyləyirlər. Bu səbəblə, yeni bir yol tapmaq lazımdır. ABŞ İrana qarşı əməliyyat keçirmək istəyir, ancaq bunu hərbi yolla etmək istəmir. İranda başlayan üsyanlarla mini-çevrilişə nail olmaq niyyəti vardır. Bütün plan bu yöndə irəliləyir.\nEyni plan İraq üçün də keçərlidir. Suriya onsuz da BMT-yə “dönübdür”. Suriya neft baxımından deyil, geopolitik baxımdan önəmlidir. Bu gün ABŞ, Rusiya, İran, Türkiyə və Fransanın Suriyada hərbi bazaları vardır. Suriyada 9 hərbi bazası olan Fransa Türkiyəyə “Suriyada nə işin var?” deyə bilir. Lakin həmin Fransanın bu məsələ ilə bağlı ABŞ, Rusiya və İrana qarşı səsi çıxmır. Çünki Fransa kürdlər üzərində olan təsirindən istifadə etmək istəyir.\nABŞ da Rusiya və İranla qarşı-qarşıya gəlmək yerinə, Türkiyəni hədəf seçir. Çünki Türkiyə ilə Aralıq dənizində qarşı-qarşıya gəlmək üzrə olan bir Fransa vardır. Kürdlər üzərində təsirə malik olan Fransa Türkiyə daxilində də qarışıqlıq yaratmaq üçün əlindən gələni edəcəkdir, etmək istəyəcəkdir…\nTəkrar başa dönək. Günlərdir haqqında yazdığımız Ceyms Edvard Qustav Le Mezurye sui-qəsdi üzərində dayanaq.\nFransız gizli xidməti son “Ceyms Bond”un Karaköydə öldürüləcəyini öyrəndi. Bu məlumatı əldə etdikləri anda öz planlarını dövrəyə soxmaq üçün addım atdılar. Fransa bu sui-qəsdin nəticəsində Türkiyəni hədəfə qoyacaqdı. Fransız gizli xidməti çox önəmli, tanınan bir kürdü (ölüsünü – tərc.) Ceyms Edvard Qustav Le Mezuryenin cəsədinin yanına buraxacaqdı.\nSui-qəsd planını hazırlayan ABŞ Rusiyanın günahlandırılmasının önünü açarkən, Fransa da önəmli bir kürd vətəndaşı vasitəsilə Türkiyəni ittiham edəcəkdi. Ancaq Fransa kəşfiyyat qrupu Türkiyənin o kürd vətəndaşını Diyarbəkirdən İstanbula gətirə bilmədi.\nFransa Xarici Kəşfiyyat Xidmətinin (DGSE) 2013-cü ildə Parisdə PKK-çı Səkinə Cansız, Fidan Doğan və Leyla Söyləməzi öldürən xüsusi əməliyyat qurumuna bu tapşırığı verməsi hadisənin böyüklüyünü ortaya qoyurdu. Ancaq o şəxs qaçırıla bilməyincə, plan boşa çıxdı. Diyarbəkirə gedənlər həmin şəxslə görüşmək üçün “Dəmirtaşdan önəmli mesajlar var” deyərək, qapını aralamq istədilər, lakin alınmadı. Karaköydə sadəcə Ceyms Edvard Qustav Le Mezuryenin cəsədi tapıldı.\nYaxşı, bəs oyun bitdimi? Əlbəttə, xeyr. Davam edəcək. Həm də şiddətli formada…


Gülmək, amma lağa qoymaq yox - Gözəl əxlaq dinin yarısıdır - Əxlaq - İslamda nələr var? - gunahkar-bende\nGülmək, amma lağa qoymaq yox\n2013-09-09, 6:10 AM\n"Ey iman gətirənlər! Heç vaxt (siz kişilərdən) bir dəstə digər bir dəstəni lağa qoymasın. (Lağa qoyulan) həmin dəstə onlardan yaxşı ola bilər. Qadınlar da başqa qadınları (lağa qoymasınlar). Ola bilər həmin dəstə onlardan yaxşı olsun. Bir-birinizdə eyb axtarmayın və bir-birinizi çirkin ləqəblərlə çağırmayın. (Mömini) imandan sonra fisq (günahkar adı ilə xatırlamaq) pis ad qoymadır. Kim tövbə etməsə, məhz onlardır zalımlar!” ("Hucurat” 11).\nO kəslər ki, başqalarına lağ edirlər, yəqin ki, özlərinin eybsiz olduğunu düşünürlər. Həqiqi müsəlman gərək bu çirkin işi görməsin.\nƏgər bu ayəyə diqqət etsək görərik ki, ayə başlayan zaman: "Ey iman gətirənlər!” cümləsi ilə başlayır. Yəni, əgər həqiqətən Allaha iman gətirmisənsə, gərək din qardaş və bacılarını lağa qoymayasan.\nQuranın nəzərincə bu əxlaqi xəstəliyin kökü müxtəlif ola bilər. Bu rəftarın səbəblərindən biri nadanlıq və cahalətdir. Cahil insan məsələni dərk etmədən, ancaq onun zahirinə diqqət edir. Lağa qoyduğu rəftar haqqında bir qədər fikirləşsə görər ki, bu rəftar əslində sandığı kimi deyildir. Bir çoxları məsələni dərk etməmiş başqalarına lağ edərlər. "Və (yadınıza salın) o zaman(ı) ki, Musa öz qövmünə dedi: «Allah sizə (naməlum şəxsin qatilinin kimliyinin bilinməsi üçün) dişi bir inək kəsməyinizi əmr edir». Dedilər: «Bizi məsxərə edirsən?!». Dedi: «Nadanlardan olmaqdan Allaha pənah aparıram». (Çünki, məsxərə etmək nadanların işidir)”. ("Bəqərə” 67).\nMəsxərəyə şərait yaradan amillərdən biri də özünü başqalarından üstün hesab etmək və təkəbbürlü olmaqdır. Bu əməl millətlər və insanlar arasında münaşişəyə səbəb olar. Möminləri bir-birindən uzaqlaşdırar, ülfət və eşqi onlardan alar. Aralarına düşmənçilik toxumu səpər. Ona görə də Allah bir çox ayələrində bu əməldən çəkinməyi tövsiyə edir.\nMəsxərənin insana qoyduğu başqa bir mənfi təsir - onun qəlbini yavaş-yavaş öldürməsidir. Bu yolla da imanı aradan gedər. ("Tövbə” 64-66).\nMəsxərənin qoyduğu üçüncü təsir Allahı yaddan çıxartmaqdır. Belə ki, qəlblər daşlaşar və Allah və qiyamət qorxusu insanı tərk edər. ("Muminun” 110).\nOna görə də Quran başqa möminlərə tövsiyə edir ki, həmin məsxərə edən insana nəsihət versinlər ki, bu işdən əl çəksin ("Ənam” 69). Onunla dostluq etməkdən çəkinsinlər ("Maidə” 57). Bu iş əgər din düşmənləri tərəfindən edilərsə, onlarla mübarizə aparmaq lazımdır. ("Hud” 38).\nHəzrət Peyğəmbər (s) zarafat edərdi və bu zaman həqiqətdən başqa bir şey deməzdi, Zarafat edən zaman heç kimin qəlbini incitməzdi. Həzrət Peyğəmbər (s) çox zaman təbəssüm göstərərdi. Peyğəmbər (s) buyurur: "Mən zarafat edirəm, ancaq zarafatımda həqiqətdən başqa bir söz demirəm”. Bəli, Peyğəmbər (s) zarafat etməyi bacarırdı. Ancaq başqaları zarafat etmək istəyəndə hədəfləri gülmək və başqalarını güldürmək olar.\nHəzrət Peyğəmbər (s) buyurur: "Bəzən bir şəxs bir söz deyir ki, yanındakıları güldürsün. Nəticədə özünü alçaldar. Başqa bir tərəfdən isə gülmək - axirətdən qafil olmağın əlamətidir”.\nAncaq məsxərə və ələ salmaq əgər başqalarına əziyyət verərsə, haramdır. Allah Təala buyurmuşdur: "Ey iman gətirənlər! Heç vaxt (siz kişilərdən) bir dəstə digər bir dəstəni lağa qoymasın. (Lağa qoyulan) həmin dəstə onlardan yaxşı ola bilər”.\nLağa qoymaq - yəni, həmin şəxsi alçaltmaq deməkdir. Başqasının eybini göstərərək, insanları güldürmək olmaz. İmam Sadiq (ə) buyurur: "Bizim Əhli-beyt (ə) davamçılarımızın yoxsullarını təhqir etməyin. Çünki hər kim yoxsul Əhli-beyt (ə) davamçısını təhqir edər, Allah onu təhqir edər. Daima bu xarlığında qalar, o zamana qədər ki, təhqirindən əl çəkər”.


“Qızlar Seminariyası”na yekun vuruldu - FOTOLAR » islahat.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nAzərbaycan Gənclər Fondunun maliyyə və Gənclər üçün Təhsil Mərkəzinin təşkilatçılığı 11-ci qrant müsabiqəsinin qalibi Ayşən Süleymanlının vətəndaş cəmiyyətində qızların fəal iştirakının artırılmasına həsr olunmuş "Qızlar Seminariyası" proqramına yekun vuruldu.\nİslahat.az xəbər verir ki, bağlanış mərasimində iştirak edən Gənclər üçün Təhsil Mərkəzinin icraçı direktoru Fəxrəddin Həsənzadə bildirdi ki, maarifçilik tariximizdə, dünyəvi təhsilin inkişafında, Azərbaycan qadınının təhsil almasında Hacı Zeynalabdin Tağıyevin Qızlar gimnaziyasının böyük rolu olmuşdur. Bu məktəbi bitirən onlarla azərbaycanlı qız sonradan millətimizin tərəqqisində yaxından iştirak edərək Cümhuriyyət fəallarından olmuşlar. Belə ki, seminariyanın məzunlarından olan Rəhilə Hacıbababəyova, Şəhrəbanu Şabanova, Şəfiqə Əfəndizadə, Səkinə Axundzadə, Məryəm Qembitskaya, Naxçıvanda qızlar məktəbi açan Nazlı Tahirova, Bakıda "Qadın Xeyriyyə Cəmiyyəti"ni yaradan Liza Muxtarova vətəndaş cəmiyyətinin inkişafında qadınların iştirakının artırılmasında əvəzsiz xidmətləri olmuşdur. Məhz "Qızlar Seminariyası” proqramı bu tarixi ənənələri qorumağa səy göstərmişdir.\nÜmumilikdə 3 ay davam edən "Qızlar Seminariyası” proqramında təhsilli qadın, qadınların ictimai həyatda və siyasətdə rolu, rolu və s. mövzularda tanınmış təlimçi Sənan Nəcəfovun və digər ekspertlərin görüşü təşkil olunmuşdur.\nMərasimin sonunda idarəetmə bacarıqlarına yiyələnməsi yönümündə təlimlərdə davamlı iştirak edən 50 xanım iştirakçı Mərkəz tərəfindən diplomla təltif edildi.


Səkkiz yaşlı həmyerlimiz növbəti dəfə birinci olub - Uşaq Bilik Portalı\nAZƏRTAC xəbər verir ki, Polşa, Macarıstan, Ukrayna, Çexiya və Belarusun müxtəlif şəhərlərindən 18 klubun mübarizə apardığı turnirdə ölkəmizi səkkiz yaşlı həmyerlimiz Mina Abbasova təmsil edib.\nO, çoxnövçülük yarışlarında fəxri kürsünün ən yüksək pilləsinə qalxaraq qızıl medala layiq görülüb. Həmyerlimiz alətsiz hərəkətlərdə birinci, halqa ilə hərəkətlərdə isə ikinci pillədə qərarlaşıb. Beləliklə, Mina Abbasova bu gərgin mübarizədə üç medal (iki qızıl və bir gümüş) qazanmağa müvəffəq olub.\nBalaca qəlbində böyük vətən sevgisi daşıyan, istedadlı gimnastımızın məşqçiləri hələ ötən yarışlardan onun arzu-istəyini, qazandığı uğurları nəzərə alaraq doğma vətənini təmsil etməsinə icazə veriblər.


Düfaston – təsir mexanizmi, müxtəlif patologiyalarda tətbiqi və yanaşı effektləri haqqında - Blog - Doktor Ramila\nQadın orqanizmində tsiklik proseslərin gedişini 75-80% halda bilavasitə hormonal faktorlar pozur. Digər amillər (stress, travma, bədən temperaturunun qalxması) adətən dolayı rol oynayır. Estrogen-progestron balansının dəyişməsi – amenoreya, hipomenoreya, fertilliyin azalması və bu kimi digər patologiyaların əsas və yeganə səbəbidir.\nDaxili progestronun defisiti sonsuzluğa və menstrual tsiklin pozulmasına gətirir. Progestron çatmamazlığı diaqnoz kimi – mübahisəli məsələdir. Mütəxəssislər onu hələ patologiya kimi qəbul etmir. Lakin müasir baxışlara görə, progestron çatmamazlığı adekvat mayalanmaya mane olur. Bəs bu məsələ necə həll olur? Əlbəttə ki – sintetik progestron hesabına.\nSintetik progestronun əsas preparatı – Düfastondur. Lakin, ginekoloqun təyinatı olmadan onun özbaşına qəbulu yolverilməzdir. Qadının hormonal sistemi mürəkkəb və eyni zamanda çox kövrəkdir. Beləki, progestronun səviyyəsinin normadan yuxarı qalxması menstrual tsikli qısaldır və bəzən aybaşı heç olmaya da bilər (amenoreya).\nDiqqət! Dərmanla törədilmiş disfunksiyanı bərpa etmək çox çətindir.\nDüfaston preparatının tərkibində didrogestron var. O, təbii progestronun sintetik analoqudur. Sonuncudan fərqli olaraq onun təsiri selektiv və tətbiq sahəsi məhduddur. Beləki, yalnız progestron çatmamazlığına təsir edir, o da tam yox.\nƏsas effekti – menstrual tsiklin sekretor fazasının bərpası və yumurtahüceyrənin ovulyasiyasıdır. Sakitləşdirici effekt vermir. Həmçinin, tərkibinə daxil olan digər komponentlərin (qlükoza, talk) farmakoloji aktivliyi yoxdur.\nDüfaston necə təsir edir və orqanizmdə hansı rolu oynayır\nDərmanın bilavasitə təsiri menstrual tsiklin sekretor fazasının bərpasına əsaslanır. Bu, uşaqlığın daxili qişasında hüceyrələrinin bölünməsini dayandırır. Beləliklə hamiləliyin baş verməsi üçün adekvat şərait yaranır. Qeyri-təbii uzanmış tsiklin davam müddəti qısalıb normaya gəlir. Nəticədə aşağıdakı proseslər baş verir:\nyumurtahüceyrənin mayalanması üçün vacib olan bədən temperaturu (həmçinin bazal temperatur) qalxır;\nFSH-ın konsentrasiyası azalır, yeni follikulların əmələ gəlməsi dayanır və uyğun olaraq, hamiləlik vaxtı yeni yumurtahüceyrənin yetişməsi ehtimalı sıfıra düşür;\nuşaqlığın daxili qişasının quruluşunu dəyişir və nəticədə mayalanmış yumurtahüceyrənin uşaqlığa daxil olması asanlaşır.\nƏsas effektdən başqa, digır xeyirli təsirlər də müşahidə oluna bilər:\nendometriumun hiperplaziyasının qarşısı alınır;\nestrogenin bioloji aktivliyi tormozlanır, hansı ki, hüceyrələrin bölünməsini stimulyasiya edir (güman edilir ki, preparat endometrium xərçənginin qarşısını alır, lakin, onkologiyada bu məqsədlə istifadə edilmir).\nDüfastonun təsiri dozadan və pasientin vəziyyətindən asılı olaraq dəyişir. Dozanın seçilməsi fərdi qaydada aparılır.\nDüfaston nə üçün təyin olunur? Onun tətbiqinə əsas göstəriş – menstrual tsiklin və ya reproduktiv funksiyaların pozulmasıdır. Bu pozğunluqlar aşağıda sadalanan hallarda müşahidə oluna bilər.\nUzun müddət baş verən qeyri-requlyar uşaqlıq qanaxmaları\nYalnız hormonal disbalansla əlaqədar qanaxmalar nəzərdə tutulur. Ola bilər ki, uşaqlıq qanaxması progestron çatmamazlığı ilə əlaqəsi olmayan, məsələn, uşaqlıq venalarının varikozu zamanı baş versin. Bu səbəbdən, dərman vasitəsi təyin olunmazdan öncə, kresloda güzgülərlə ginekoloji baxış, bimanual müayinə, USM aparılmalıdır.\nMenstrual tsiklin requlyarlığının pozulması\nEndogen progestronun çatmamazlığı tsiklin uzanmasına gətirir. Normada 25-28 gün davam etməli olan tsikl, 36-38-41 gün çəkir. Bu vəziyyətdə hamiləlik mümkün deyil. Qadının əhvalı pozulur, əmək qabiliyyəti azalır. Hormonal disbalansın depressiya və qıcıqlanma kimi psixi əlamətləri artır.\nDüfaston cinsi hormonların səviyyəsini korreksiya etmək üçün təyin olunur. Dolayı olaraq o kiçik çanaq və uşaqlıq əzələlərinə təsir göstərir. Dismenoreya – ağrılı aybaşıdır. Əzələ sancıları ilə əlaqədar baş verir. Preparat spazmolitiklərlə birgə təyin olunur.\nHamiləliyin tez-tez özbaşına pozulması\nAdəti düşüklər – menstrual tsiklin birinci fazasının xroniki pozulmasının nəticəsidir. Əgər problem ikinci, proliferativ fazada olsa idi – hamiləlik ümumiyyətlə baş tutmazdı. Bu halda yumurtahüceyrənin çıxa bilməməsi ilə gedən anovulyator tsikl inkişaf edərdi. Düfaston menstrual tsiklə lap əvvəldən estrogenin səviyyəsini korreksia etməklə təsir göstərir.\nPredmenstrual sindrom, adından da göründüyü kimi, aybaşıdan qabaq qarnın aşağısında diskomfort, bəzən ağrı, əmək qabiliyyətinin azalması, depressiya, emosional dəyişkənlik, başağrıları, ürəkbulanma və digər nevroloji və psixoloji simptomlarla müşayiət olunur. Səbəbi estrogenin artıq, progestronun isə az istehsal olunmasıdır. Hormonal balansın bərpa olunması əhvalı yaxşılaşdırır, PMS əlamətlərini götürür.\nHamiləliyin pozulması təhlükəsi\nKliniki tədqiqatlar göstərir ki, Düfastonun tətbiqi spontan abort riskini 25-30%-ə əqədər azaldır. Lakin preparat uzun müddət istifadə üçün yaramır.\nProgestron çatmamazlığı fonunda ikincili sonsuzluq\nBu patologiyada Düfaston qəbulu pasientlərin 80%-ində müsbət nəticə ve. Qalan 20%-də effektin olmaması – diaqnozun səhv qoyulması və müalicə sxeminin düzgün seçilməməsilə əlaqədardır.\nEndometrioz uşaqlığın daxili qişasının patoloji böyüməsidir. Hüceyrələr normal anatomik yerlərindən kənara çıxır. Düfaston hüceyrələrin həddən artıq bölünməsinin qarşısını alır.\nTəsdiq olunmamış məlumatlara görə preparatı şiş və şişönü xəstəliklərin müalicə və profilaktikası məqsədlə tətbiq etmək olar. Bu istiqamətdə tədqiqatlar davam edir. Sintetik progestronun menopauzada olan qadınlarda estrogen aktivliyini azaltması sübut olunmuşdur. Nəticədə – klimakterik dövrdə olan pasientlərdə uşaqlıq xərçəngi ehtimalı azalır.\nDüfastona əksgöstərişlər çox deyil:\nSintetik progestron və preparatın tərkibinə daxil olan digər komponentlərə qarşı uyğunsuzluq. Allergik reaksiya səpgi, dəri qaşınması, Kvinke ödemi, boğulma pristupu, anafilaktik şok formasında olur.\nAğır qaraciyər çatmamazlığı, subkompensasiya və kompensasiya fazasında. Qaraciyər sirrozu, ağır hepatit və digər vəziyyətlər fonunda ola bilər. Korreksiyadan sonra qanın biokimyəvi analizinə nəzarət etməklə istifadə etmək olar.\nƏgər əksgöstərişlər yoxdursa, həkim preparatın dozasını təyin etsin. Düfaston – hormonal preparatdır, hansı ki, özbaşına qəbul zamanı orqanizmdə estrogen/progestron balansı və digər cinsi hormonlar sistemində çox təhlükəli pozğunluqlar verə bilər.\nHətta ən nizamlı qəbul belə, orqanizmi xoşagəlməz təsirlərdən qorumur. Tədqiqatlara görə aşağı bədən çəkisində, estrogenin yüksək səviyyəsində və istifadəyə erkən başladıqda – yanaşı təsirlərin riski artır. Görünür bu hormonal fonun qeyri-stabil olması ilə əlaqədar baş verir. Yanaşı təsirlərə aiddir:\naşağı və yuxarı ətrafların, sifətin ödemi;\nanemiya (çox nadir hallarda);\ndəri və selikli qişalarda allergik reaksiyalar;\nbaşağrısı, depressiya və emosional fonun dəyişməsi;\nuşaqlıq qanaxması (nadir hallarda), süd vəzlərinin formasının dəyişməsi;\nbağırsaqların hərəki aktivliyinin dəyişməsi, hansı ki, özünü qəbizlik, ishal, mexaniki sarılıq, epiqastral nahiyədə diskomfortla göstərir.\nDüfastondan kökəlmək olurmu?\nKliniki tədqiqatlarda belə nəticə alınmayıb. Bədən çəkisin dəyişməsi progestronun səviyyəsinin yüksəlməsilə əlaqədar deyil.\nMüalicə dövründə spirtli içkilərin qəbulu qəti qadağandır. Bir tərəfdən, sintetik progestronun farmakoloji aktivliyi zəifləyir, digər tərəfdən, yanaşı təsirlərin, əsas da uşaqlıq qanaxmasının riski artır.\nAnaloqları, daha effektivli preparatlar varmı\nDüfastonun analoqlarına aiddir:\nProgestron. Daha geniş və qeyri-selektiv təsirə malikdir. Əsas preparat –Düfaston effekt vermədiyi daha ağır hallarda istifadə edilir.\nİnjesta. Progestronun analoqudur.\nKapronat oksiprogestron. Məhdud tətbiq sahəsinə malikdir: uşaqlıq qanaxmaları, menstruasiyanın olmaması.\nDüfaston, yoxsa Utrojestan yaxşıdır?\nHər iki preparat progestronun sintetik variantlarıdır. Farmakoloji təsirləri əsasən eynidir. Utrojestan daha az hallarda yanaşı təsirlər verir və ucuzdur. Qalan hallarda elə bir fərq yoxdur. Onlardan birinə allergiya olduqda, digərilə əvəz etmək olar.\nDüfaston və menstrual tsikl\nPreparatın qəbulunun dayandırılmasından nə qədər sonra aybaşı başlayır?\nBu, fərdi xüsusiyyətlərdən asılı olaraq, 1 gündən 5 günə qədər ola bilər. Qəbuldan sonra aybaşı qanının çox olması norma variantı hesab edilir. İfrazatın intensivliyi 1-3 gündən sonra stabilləşir. Vəziyyət düzəlmədikdə və uşaqlıq qanaxması başladıqda – təcili ginekoloqa müraciət etmək tələb olunur.\nDüfastonun qəbulunun dayandırılması dozanın tədricən – 5-10 mq azaldılması ilə aparılır. Tam dayandırılma 1-2 həftədən tez olmamalıdır.


Görün kofe ilə nələr edir — Video\nGörün kofe ilə nələr edir - Video\nOxunma sayı: 6587\nYəqin ki, ətrafınızda xeyli kofesevər var. Müsahibim də kofeni çox sevir, ancaq içməyi yox, onunla rəsm çəkməyi. Nəticədə də kofe ətirli rəsmlər ərsəyə gəlir...\nKofe-art ustası Elvina Kərimin “Qafqazinfo”ya müsahibəsi:\n- Bildiyim qədərilə ölkəmizdə bu işlə məşğul olan ilk rəssamsız. Bəs, kofedən rəsm çəkmək istəyi necə yarandı?\n- Memarlıq və İnşaat Universitetini bitirmişəm. Ancaq oxuduğum müddətdə öyrəndim ki, memarlıq məni elə də çəkmir. Odur ki, rəssam kimi fəaliyyət göstərməyə başladım. Memarlıq fakültəsinin mənə qazandırdığı ən böyük şey hazırda məşğul olduğum kofe-artdır. Universitetdə rəsmdən sərbəst işlər hazırlayırdıq. Fərqlilik olsun deyə, kağızlarda köhnə ab-hava yaratmaq istəyirdim. Ona görə müxtəlif vasitələri sınamışam. İlk yoxladığım “zelyonka” oldu. Vərəqlərə təbii yaşıl rəng verməyə çalışırdım. Ancaq o, elə də effektiv üsul olmadı. Odur ki, mən də kofeyə keçdim. Daha sonra gördüm ki, kofeylə şəkil çəkmək də olar və bu sahədə özümü təkmilləşdirmək qərarına gəldim.\n- Kofe ilə çəkilmiş rəsmlərin ənənəvi boyalarla çəkilmiş işlərdən fərqi nədir?\n- Bəyənmədiyiniz təqdirdə boyaları asanlıqla su ilə silə bilərsiz. Ancaq kofeni sildikdən sonra kağız istifadəyə yararlı olmur. Gərək fikirlərini tam toplayıb nə çəkmək istədiyini öncədən qərarlaşdırasan. Bundan başqa, bir rəngdən istifadə etdiyiniz üçün kölgə və işıqla oynamğı yaxşı bacarmalısınız. Qara qələm və ya boyalarla istədiyiniz portreti çəkə bilərsiz. Ancaq kofeylə çəkən zaman mimika və əlverişlilik baxımından seçim etməli olacaqsız.\n- Şəkil nə qədər müddətə qala bilər və ya hansı şəraitdə saxlamaq lazımdır?\n- Üstünə yaş bir şey dəyməməlidir. Nəm yerdə saxlamaq da olmaz.\n- Hazırda ölkəmizdə bu işlə məşğul olanlar var, yoxsa bircə sizsiz?\n- Xeyr, başqasını tanımıram. Anam incəsənəti sevən insan olduğu üçün ailədə həmişə mənə dəstək olub. Hərdən dostlarım zarafat edir ki, biz içirik, sən gör nəyə istifadə edirsən. Hətta bəzən həyəcanlı formada yazırlar ki, “Girdik mağazaya, satıcı dedi ki, kofe yoxdur, hamısını Elvina alıb”.\n- Bəs kofeylə çəkilmiş rəsmlərə maraq necədir? Yəqin ki, sifariş də götürürsüz.\n- Qələmlə və ya boyayla çəkilmiş işlərə nisbətən maraq böyükdür. Hamı boyayla çəkir, geniş yayılıb. Ancaq kofe yenilik olduğu üçün insanlara fərqli gəlir. Daha çox portret istəyirlər, ancaq xeyli mənzərə də satmışam. Məsələn, iki dəfə Qız Qalasını çəkmişəm, çox bəyənmişəm. Fikirləşmişəm ki, özümdə saxlayım. Ancaq ikisi ilə də maraqlanıb alıblar.\n- Marağın böyük olduğunu dediz. Sirr deyilsə, işlərinizin qiymətini öyrənərdik.\n- Sifariş zamanı da deyirəm ki, adi qələmlə çəkilmiş portreti hər yerdə tapmaq olar. Amma kofe ilə işlər fərqlidir. Bu da qiymətə öz təsirini göstərir. Məsələn, portretlərin böyük formatını 100 manata, balacasını isə 70 manata çəkirəm. Mənzərələr isə fərqlidir.\n- Tanınmış bir neçə şəxsin portretini də çəkmisiz.\n- Miri Yusif, Hüsniyyə Məhərrəmova, Nisə Qasımova və bir çoxunu çəkmişəm və onlara hədiyyə etmişəm. Miri Yusif çox bəyənmişdi. Demişdi ki, onun çox şəkli çəkilib, ancaq kofe ilə ilkdir. Nisə Qasımovanın isə kofeni çox sevdiyini eşitmişdim. Ona görə kofe ilə çəkdiyim portretini ona hədiyyə etdim.\n- Bu sahədə gələcək üçün planlarınız nələrdir?\n- Qarşıma qoyduğum əsas məqsəd kofe işlərindən ibarət sərgidir. Hazırda da onun üçün çalışıram. Bundan başqa, kurs açmaq istəyərdim.\n- Qiymətinin fərqli olduğunu dediz, az-çox texnikasını da göstərmisiz. Bəs rəssamlar sabahdan kofe ilə işləməyə başlasa necə?\n- İnanmıram ki, hansısa rəssam təkrarlamaq niyyətində olsun. Rəssamlar yenilik etməkdə daha maraqlıdır, nəinki kimisə yamsılamaq. Rəsm müəlliməsi kimi dərs deyirəm. şagirdlərimin yaşı az olduğu üçün onlara rənglə öyrədirəm. Ancaq inanıram ki, gələcəkdə kofe ilə şəkillər çəkmək onlara maraqlı gələcək. Onda işin bütün xırdalıqlarını öyrədəcəyəm.\n- Bəs kofeni rənglərlə qatmaq necə alınar?\n- Onu da sınamışam. İlk işlərimdə tünd və açıq rəng almaq üçün ağ və qara rəng qatırdım. Sonradan bu yolun doğru olmadığını gördüm.\n- Getdikcə boyaların qiyməti bahalaşır. Kofe ilə rəsm çəkməyin həm də büdcəyə qənaət olduğunu deyə bilərik?\n- Hələ ki, kofe sərf edir. Ancaq kofenin də qiyməti qalxır. Əvvəllər az istifadə edirdim. Ancaq hazırda tünd rənglər almaq üçün daha çox istifadə edirəm. Türk kofesini də yoxlamaq istəyərəm. Bir dəfə bişirməyə cəhd etdim, alınmadı.\n- İndiyə kimi çəkmək istəyib risk etmədiyiniz rəsmlər var?\n- Bir atamı, bir də həyat yoldaşımı çəkməmişəm. Evdə hamını çəkmişəm. Ancaq atanın o ağırlığı ki var… Birdən bəyənməz deyə risk edib çəkə bilmirəm.\n- Bəs ətrafınızda sizdən onu çəkməyini istəyən çox olur?\n- O qədər olur ki,.. “Yox” demək bacarığım da olmadığı üçün hamıya “hə” deyirəm. Ancaq vaxtında da çəkmirəm, nə yalan deyim. Bir qohumuma o, ailə quranda ona rəsmini hədiyyə edəcəyimi demişdim, 1 həftə sonra evləndi.


2021, 23 Oktyabr, şənbə, Bakı vaxtı 22:48\nMayın 6-dan 7-nə keçən gecə Səbail rayonunun Nizami küçəsində yerləşən «Face club» restoranında atışma olub\nMayın 6-dan 7-nə keçən gecə Səbail rayonunun Nizami küçəsində yerləşən «Face club» restoranında atışma olub.\nANS-in «qaynar xətt»inə zəng edən vətəndaşların sözlərinə görə, hadisə müştərilər arasında baş verib. Mübahisə edən müştərilərdən biri özündə olan silahla Rövşən Heybətov adlı şəxsə atəş açıb. Güllə yarası alan Rövşən öz avtomobilinə əyləşərək 1 saylı şəhər xəstəxanasına gəlib.\nHəkimlər Rövşənin sağ bud nahiyəsindən güllə yarası aldığını aşkarlayıblar. Yaralı üzərində dərhal cərrahiyyə əməliyyatı aparılıb. Tibbi müdaxilədən sonra Rövşənin vəziyyəti normallaşıb.\nHadisənin baş verdiyi ünvan Səbail Rayon Polis İdarəsinin və 9-cu polis bölməsinin əməkdaşları tərəfindən nəzarətə götürülüb. İdarənin rəhbərliyi və 9-cu polis bölməsinin rəisi Həsən Abdullayev də hadisə yerində olub. Atışmanın hansı zəmində baş verməsi ilə bağlı suala bölmə rəisi Həsən Abdullayev cavab vermək istəməyib. O, yalnız onu deyib ki, iki nəfər arasında mübahisə qarşıdurma ilə nəticələnib. Həsən Abdullayev hadisənin təfərrüatlarını açıqlamadığından, Rövşən Heybətovu kimin yaraladığı, atəşin hansı silahdan açılması, hadisəyə görə kiminsə saxlanılıb-saxlanılmaması ilə bağlı suallar hələ də cavabsız qalır.\n«Face club» restoranının rəhbərliyi də eyni məlumatdan fərqli heç nə deməyib. Restorandan verilən məlumata görə, təhlükəsizlik xidmətinin əməkdaşlarından biri restorana gələn müştərini içəri buraxmayıb. Bu zaman yaranan mübahisə zamanı dava düşüb.


Mart 10, 2020 – Azerbaycanda Ataturk Merkezi\nDaily Archives: Mart 10, 2020\nOperativ qərargah: Azərbaycanda ənənəvi Novruz şənlikləri ləğv edilir\nÜmumdünya Səhiyyə Təşkilatı son günlərdə koronavirus xəstəliyinə yoluxma hallarının artmasını, virusun çoğrafiyasının genişlənməsini nəzərə alaraq dövlətlər tərəfindən müvafiq preventiv tədbirlərin gücləndirilməsi, eləcə də kütləvi tədbirlərin təxirə salınması təşəbbüsü ilə çıxış edib. Nazirlər Kabineti yanında operativ qərargahdan Trend-ə verilən məlumata görə,\nTürkiyədən Azərbaycana müdafiə sənayesi məhsullarının ixracı artıb\n2020-ci ilin yanvar-fevral aylarında Türkiyədən Azərbaycana müdafiə sənayesi məhsulları ixracı 2019-cu ilin eyni dövrü ilə müqayisədə 1,4 dəfə artaraq 8,364 milyon dollar təşkil edib. Bu barədə Trend-ə Türkiyə Ticarət Nazirliyindən bildiriblər. Fevral ayında Türkiyədən Azərbaycana müdafiə sənayesi məhsulları ixracı ötən\nMartın 10-da altıncı çağırış Azərbaycan Respublikası Milli Məclisinin ilk iclası keçirilib. Azərbaycan Respublikasının Prezidenti İlham Əliyev iclasda iştirak edib. İclası Milli Məclis Aparatının rəhbəri Səfa Mirzəyev açaraq deputatları təbrik edib. Bildirib ki, Milli Məclisin Daxili Nizamnaməsinin 2-ci maddəsinə görə, parlamentin\nAzərbaycanla Türkiyə arasında münasibətlərin genişləndirilməsi istiqamətində hazırlanmış layihələrin icrası müzakirə olunub\nMartın 9-da ölkəmizin İstanbuldakı Baş konsulu Məsim Hacıyev bu şəhərin Sarıyer Bələdiyyəsinin başçısı Şükrü Gençi və onun müavini Hüseyin Coşku ilə görüşüb. Görüşdə Baş konsul Azərbaycan və Türkiyə arasındakı əlaqələrin ümummilli lider Heydər Əliyevin “Bir millət iki dövlət” şüarı əsasında


Hər kəsin məşğul olduğu zaman tək həyat haqqında 7 tvit - Toy - 2022\nHər kəsin məşğul olduğu zaman tək həyat haqqında 7 tvit\nDostlarınız qrupunda subay olmaq, "kişinizlə" görüşmək, oturmaq və evlənmək üçün nə vaxt gəldiyinizi bilmək üçün bütün göz kölgələrinin sizin yanınızdadır.\nDostlarınızın toylarına hədiyyə aldıqdan sonra hədiyyə alarkən, üstəgəlini aşağı və aşağı axtarırsınız, hətta sosial təqviminizi körpə və gəlin duşlarından başqa hadisələrlə necə doldurmağı düşünməyə çalışırsınızsa, başınızı tapa bilərsiniz. Bütün dostlarınızın # ailəli və ya # yaşda olduqları zaman subay olmağını tam olaraq ifadə etdiyi bəzi tvitlərə işarə.\n1. Gözləriniz bağlı vəziyyətdə bir qeyd qura bilərsiniz\nMağazada gəzmək və digər insanların səni satın alması üçün yüzlərlə əşyaları seçmək üçün heç vaxt lüks olmamış olsan da, gəlin dostlarına kömək etmək və ya onlar üçün hədiyyə almaq üçün vaxt tapdın. Mağazadakı insanlar praktik olaraq sizi adınızla tanıyırlar və ya dostlarınızın SKU nömrələrinə görə ən çox istədikləri əşyaların nömrələrini bilirsiniz.\n2. Həmişə Plus birini axtarırsınız\nSevgi axtarışını unutma, bazarda bu il dəvət olunduğunuz bütün toylara silah konfet olmaq üçün daha çox sataşırsınız.\n3. Daim "Sən sonrakısan" deyirsən\nBuketi ələ keçirməkdə yaxşı olmağınızdan asılı olmayaraq, həyatınızdakı insanlar (toylarda və ya toylarda) ruh yoldaşınızın yalnız küncdə olduğunu və kimsə ilə görüşmək üçün növbəti biri olacağını söyləmək istəyirlər. nişanlanmaq.\n4. Solo Bir olmağa alışırsınız\nArtıq qrupda tək olmadığınız bir şəhərdə heç bir nişan, bachelorette və ya gecə yoxdur. Potensial bir iddiaçı üçün camaatı gözdən keçirən və evli dostunuzun dostlarından hər biri ilə görüşməyə məcbur olan tək insan olmağa alışmışsınız.\n5. Sosial təqviminiz silindi\nSaat 2-yə qədər rəqs etmək və ya bazar günləri sevgililərinizlə birlikdə film marafonları keçirmək üçün keçirtmək gecələri var. İndi adi bir həftə sonu bir dostunun uşaqlarının ad günü məclisində və ya solo binge bir televiziya şousunu seyr etməkdədir, çünki bütün düşüncələriniz başqalarının yanında.\n6. Ad Oyunu oynayırsınız\nDostlarınız cütləşib evləndikcə bir çox şeyin onlar haqqında dəyişdiyini görməyə başlayırsınız. Onlarla yalnız planlarınız tamamilə fərqlidir (və bəzən əvvəlkindən daha az əyləncəli), lakin soyadları indi fərqlidir. Sosial mediada izlədiyiniz zaman adın nə olduğunu xatırlamaq bəzən çətin ola bilər.\nDaha çox Gör: Subay Qadınlar Toylar haqqında REAL alırlar\n7. Siz bu Solo Həyatı tanıyırsınız\nHəyat indi fərqlidir. Bildiyiniz tək tək insanlardan biri olmaq çətin ola bilər və çaşdırıcı ola bilər. İnsanlar səndən soruşmadıqda, "sən niyə hələ də subaysan?" - deyərək onlayn tanışlıq dünyasında gəzməyə çalışırsan, eyni zamanda ən yaxın uşaqların hamısının səndən fərqli həyatı yaşadığını. Ancaq yaxşıdır. Həyatını bunlarla müqayisə etmək və müqayisə etmək heç vaxt yaxşı bir fikir deyil. Əlinizdə olandan həzz alın və istədiyinizin ardınca gedin.\nVideoya baxın: Loneliness (BiləR 2022).\nMən buna yaxşı bilirəm. Məsələnin həllində kömək edə bilərəm.\nCopyright 2022 \_ Hər kəsin məşğul olduğu zaman tək həyat haqqında 7 tvit...


13 aprel 2016, 19:00\nRasim Əliyevdən, Yekaterinburq, Rusiya\nMən Yekaterinburq şəhərindəki “Parasels” çoxprofilli tibb klinikasının baş həkimi və sahibiyəm. Vətənimdən uzaqlarda yaşamağıma baxmayaraq, mən öz ölkəmin - böyük Azərbaycan Respublikasının vətənpərvəriyəm.\nYekaterinburqda və Rusiyanın digər şəhərlərində yaşayan və təhsil alan yüz minlərlə həmvətənimiz Azərbaycan Respublikası Silahlı Qüvvələrinin Ermənistanın təxribatlarının qarşısını almaq, əhalinin təhlükəsizliyini təmin etmək məqsədi ilə cavab tədbirlərini dəstəkləyir, strateji əhəmiyyətli bir neçə yüksəkliyin və yaşayış məntəqəsinin azad edilməsi barədə xəbərlərə sevinir.\nAzərbaycanın həlak olmuş hərbi qulluqçularına və mülki şəxslərinə görə “Parasels” klinikasının işçiləri adından və şəxsən öz adımdan dərin hüznlə başsağlığı verirəm. Düşmənlərimizə qarşı rəşadətlə savaşan bu insanlar əsl qəhrəmandırlar. Biz qüdrətli ordumuzun uğurları ilə fəxr edir, igidliyinə, qəhrəmanlığına, fədakarlığına, Vətənə sədaqətinə, Vətəni erməni təcavüzkarından müdafiə etdiyinə görə əsgərlərimiz və zabitlərimiz qarşısında baş əyirik.\nİndi bütün dünya birliyi Azərbaycandakı vəziyyəti diqqətlə izləyir, Dağlıq Qarabağ münaqişəsi zonasında atəşkəs rejiminin pozulması və insan itkiləri barədə xəbərlər ciddi narahatlıq doğurur.\nŞəxsən mən və klinikanın əməkdaşları çox istərdik ki, bas həkimi olduğum “Parasels” tibb ocağının mütəxəssisləri yaralılara, hərbçilərə və dinc əhaliyə yüksək ixtisaslı tibbi yardım göstərək.\nBiz Rusiyanın Yekaterinburq şəhərində yerli əhali ilə dostluq münasibətlərimizi inkişaf etdirir, Azərbaycanda sülhün bərqərar edilməsi və ərazi bütövlüyünün qorunması məqsədi ilə onlara daim Ermənistan-Azərbaycan, Dağlıq Qarabağ münaqişəsi haqqında doğru-dürüst informasiya veririk. Azərbaycan torpaqlarının işğaldan azad edilməsi hər birimizin müqəddəs borcudur.\nBiz Azərbaycan Respublikasının Prezidenti, Ali Baş Komandan kimi Sizin diplomatik və hərbi siyasətinizi dəstəkləyirik. Sizin müdrikliyiniz, uzaqgörənliyiniz və siyasi çəkiniz məsələləri düzgün həll etməyinizə kömək edəcək. Biz qalib gələcəyik, Qarabağ bizim torpağımızdır!\nHörmətli cənab Prezident, mən Sizin ilk əmrinizlə doğulub boya-başa çatdığım Vətənimə gəlməyə, Azərbaycan torpaqlarının işğaldan azad edilməsi uğrunda mübarizədə iştirak etməyə, yaralılara təxirəsalınmaz tibbi yardım göstərməyə hazıram. Bizim “Parasels” klinikamız müharibədən zərər çəkmiş insanlara istər Azərbaycanda, istərsə də Yekaterinburq şəhərində təmənnasız tibbi xidmət göstərməyə hazırdır.\nCənab Prezident, Azərbaycan Respublikasının dinc əhalisinə, yaralı əsgərlərə təcili tibbi yardımın, onların ailələrinə psixoloji yardımın təşkili və Ural Federal Dairəsinin “Parasels” çoxprofilli tibb klinikasının Azərbaycan Respublikasının Səhiyyə Nazirliyi ilə təmənnasız əsasda qarşılıqlı fəaliyyət göstərməsi məqsədi ilə kömək və dəstəyimizi qəbul etməyinizi xahiş edirəm.\nƏliyev Rasim Əli oğlu,\n“Parasels” çoxprofilli tibb klinikasının baş həkimi\nRusiya Federasiyası, Yekaterinburq şəhəri


Erdoğanın Putinlə görüşü Qərbi niyə narahat edir? – Fraqment\nErdoğanın Putinlə görüşü Qərbi niyə narahat edir? Əsas / Xəbərlər / Siyasi / Erdoğanın Putinlə görüşü Qərbi niyə narahat edir?\nTürkiyənin xarici və daxili siyasətində yaşanan kəskin dəyişiklər az qala fəlakətlə nəticələnmiş 15 iyul çevriliş cəhdindən sonra daha da qabarıq şəkildə nəzərə çarpır.\nABŞ və Aİ-lə əlaqələrin sərinləşməsi fonunda Recep Tayyip Erdoğanın qiyam cəhdindən sonra ilk olaraq Moskvaya yollanmaq barədə qərarı rəmzi əlamətlərilə seçilir.\nQərb liderləri bu səfəri narahatlıqla izləyəcəklər.\nAİ-nin Türkiyə ilə imzaladığı miqrant sövdələşməsi problemlərlə üzləşir və ABŞ Fethullah Güleni ekstradisiya etmək üçün təzyiq altındadır. Türkiyə ABŞ-da könüllü mühacirətdə yaşayan Fethullah Güleni dövlət çevrilişinin təşkilində ittiham edir.\nLakin Rusiyaya səfər barədə qərar nə Qərbin dəstək çatışmazlığına, nə də ki, Putinin çevik dəstəyinin dəyərləndiilrməsinə qəfil reaksiyadır. Bu daha dərin tarixçəyə malikdir.\nBir neçə il bundan əvvəl Ərəb Baharı adlanan hadisələrin ardınca Türkiyənin sabiq xarici işlər naziri Ahmet Davutoğlu “Qonşularla sıfır problem” siyasətini elan etdi.\nÖtən ilin sonunda isə Suriya və İraqda inkişaf edən hadisələr, habelə Türkiyənin daxilindəki problemlər nəticəsində Ankara bütün qonşuları və partnyorları ilə problemlərə malik idi.\nTəhlükəsizliklə bağlı kəskinləşən vəziyyət, sərhədin hər iki tərəfində yaşanan kürd problemi Ankaranı reallıqlarla hesablaşmağa və özünü itirmədən çıxış yolları axtarmağa vadar etdi.\nBu xüsusilə də, Türkiyənin Rusiyaya dair siyasətinə aiddir.\nBöhrandan əvvəl iki ölkənin əlaqələri ənənəvi olaraq bir sıra praqmatik və qarşılıqlı iqtisadi maraqlar üzrərində qurulmuşdu.\nTürkiyə Rusiya yanacağı, nüvə və bu qəbildən olan texnologiyalarında maraqlı idi. Onun həmçinin Rusiya bazarı və bu ölkədən gələn turist axınına ehtiyacı var idi.\nÖz növbəsində Rusiya Türkiyənin enerji bazarı və enerji-nəqliyyat layihələrilə bağlı bu ölkənin tranzit imkanlarına maraq göstərib.\nHər iki ölkə Bosfor və Dardanel boğazları ilə keçidi tənzimləyən Motreux Bəyannaməsilə bağlı Qara dəniz hövzəsində təhlükəsizliyin qorunmasında maraqlıdır.\n2015-ci ilin noyabr ayında, Rusiya qoşunlarının Suriyaya yeridilməsindən bir neçə həftə keçmiş SU-24 təyyarəsinin vurulması Rusiya ilə Türkiyə əlaqələrində gərginliyi daha kəskinləşdirdi.\nRusiyanın Türkiyənin cəzalandrılmasına yönələn addımları Türkiyəyə iqtisadi və siyasi zərbə vurmuş oldu.\nBuna görə may ayının ortalarında Rusiyaya dair siyasətin dəyişdirilməsi barədə Ankaranın bəyanatı təəcüb doğurmadı.\nBaş nazir vəzifəsində Ahmet Davutoğlunu əvəzləyən Binali Yıldırım elan etdi ki, Türkiyə “dostların sayını artırmaq və düşmənlərinin sayını azaltmaq” niyyətindədir. Onun bəyanatı İsrail və Rusiyaya eyham vururdu.\nBunun ardınca prezident Erdoğan onun tərəfindən nadir olan üzrxahlıqla müraciət etdi. Bu, Putin komandasını siyasi cəhətdən qane etdi. Lakin xarici işlər naziri Sergey Lavrov bəyan etdi ki, əlaqələrin normallaşması Suriya böhranında ölkələrin əməkdaşlığından asılı olacaq.\nCənab Erdoğan Sankt-Peterburq şəhərində bır çox məsələ ilə bağlı ətraflı müzakirələr aparacaq. Türkiyə liderini səfərdə geniş tərkibli nümayəndə heyəti müşayiət edir.\nGüman edilir ki, səfərin gedişatında Türk Axını layihəsi yenidən gündəmə gətiriləcək. Bununla yanaşı Türkiyədə atom elektrik stansiyasının inşası və digər enerji layihələrinin müzakirəsi gözlənilir.\nGörüşdə turizm əlaqələrinin bərpası, ərzaq mallarının ixracı və inşaatla bağlı məsələlərin qaldırılacağı da ehtimal olunur. Ötən ilin noyabr ayında elan edilən Rusiya sanksiyaları bu sahələrə ağır zərbə oldu.\nÇox güman ki, Suriyaya dair mövqelərin yaxınlaşdırılmasına dair fikir mübadiləsi də aparılsın.\nLakin ABŞ və Aİ-də siyasətin daimi dəyişməsinin əlamətlərini görmək istəyənlər uğursuz qiyam cəhdindən bir neçə həftə keçmiş yer alan səfərin rəmzi xarakter daşıdığını anlayırlar.\nTürkiyə hələ də Nato üzvüdür. Hərçənd ki, 15 iyul hadisələri münasibətlərdə həssaslıq yaradıb. Qərb ölkələri dövlət çevrilişi cəhdindən əvvəl və dərhal ondan sonra prezident Erdoğanı sərt rəftara görə tənqid edir.\nBelə görünür ki, cənab Erdoğanın hazırda Qərbi təəccüb və gərginlik içində saxlaması cənab Putini sevindirir.\nDr Michael Sahlin, sabiq İsveç səfiri və Stokholm Universitetində Türk Araşdırmaları Mərkəzinin (SUITS) elmi əməkdaşıdır.\nHaqqında admin Əvvəlki Türk dili, yoxsa Azərbaycan dili?\nSonraki Kamal Abdulladan yeni kitab – “Düma ilə Coys arasında”\nermənistan silahlı bölmələri cəbhənin müxtəlif istiqamətlərində iriçaplı pulemyotlardan da istifadə etməklə sutka ərzində atəşkəs rejimini …\nIxtiyari Məqalələr\tTorpaq sürüşməsi: 4 ölü, 23 itkin\nBakıda pulsuz moda dərsləri keçirilir\nObama və xanımından – Əliyevə məktub


Günəşin bulaqda batması\n» MƏNBƏLƏR » QURAN-HƏDİS » QURAN VƏ TƏFSİR » Günəşin bulaqda batması\n2. 227 dəfə oxunub , 0 şərh Çap et\nSual:əl-Kəhf, 18/86 ayəsi Zülqərneynin günəşin isti və palçıqlı bir bulaq suyunda batdığını gördüyünu ifadə edir. Yer kürəsindən min dəfələrlə böyük olan Günəş bir bulaqda necə bata bilər?\nQuran ayələri hər kəsin anlayacağı bir ifadə tərzi ilə, təşbeh və təmsillərlə məqsədi bəyan edər. “Quran” Zülqərneynin görməsi ilə məsələni ələ almış, Atlantik Okeanının sahillərində yay mövsümuündə istiliyin şiddəti ilə dəniz suyunun buxarlandığı əsnada günəşin qürubunu ifadə etmişdir. Ədəbi baxımdan gözəl bir mənzərə rəsmi təsvir edir. Eyni zamanda Zülqərneynin səyahətinin qərb tərəfinə və yay mövsümündə ol duğunu, həm də bütün Afrikanı bütövlükdə əhatə etdiyini qısaca və gözəl bir üslubla ifadə etmişdir.\nBurada məqsəd günəşin dənizdən kiçik olduğunu demək deyil. “Quran”, Zülqərneynin qürub çağında günəşi seyr etməsini təsvir edərək bəzi həqiqətləri ifadə edir. Məsələn, biz də “Yol ilə gedərkən qarşımıza dağlar çaxıldı. Bir dağ başını çıxartdı. Bizi tərk edib gedən dağlardan sonra bir də görduk ki, axşama yaxın sahilə yaxınlaşmışıq. Artıq Günəş bir qan çanağında batırmış kimi dənizə qürub edirdi” deyərkən bugünkü astronomik məlumatlarımıza görə, günəşin dənizə sığmayacağını bildiyimiz halda, zahirən gördüyümüzə uyğun olaraq bu ifadələrdən istifadə edirik. Bu ayə elmi bir həqiqətə də işarə edir, çünki ayədə “Nəhayət, günəşin batdığı yerə gəlib çatdıqda onu qara palçıqlı bir çeşmədə (lehməli bir suda) batan gördü.” (əl-Kəhf, 18/86) -deyilir. Əgər “Quran”ın nazil olduğu yer olan Məkkə meridianı əsas qəbul edilərsə, günbatan 90 dərəcə qərb meridianı olar. Bu da Saraqqossa dənizinin olduğu yerdir. O Saraqossa dənizi ki, cənubi Avropanı isidən Qolfstrim isti su cərəyanının əmələ gəldiyi yerdir.\nMəsələyə bir də Ərşi Əzəmdən (ən yuksək yer olan Allahın qatından) nazil olmuş bütün kainatı və içindəkiləri nəzərə alan “Quran” yönündən baxmaq lazımdır, çünki o, sadəcə bizim və Zülqərneynin baxışı ilə baxmaz. Səmalara baxaraq gəldiyindən dünyaya bəzən meydan, bəzən saray, bəzən beşik, bəzən səhifə deyir. Onun zaman məfhumu da bizimkindən fərqlidir. Çünki bəzən bir gün deyər, bu günün bizə görə min il olduğunu söyləyər, bəzən də tək bir “Quran” gününün, bizim ölçülərimizlə 50 min ilə bərabər olduğunu ifadə edər. Məhz bu baxımdan Cənabi-Haqqın bir mehmanxanası\nolan dünyada lampa vəzifəsini görən günəş üçün “Quran”ın, Atlantik okeanı kimi bir bulaqda batır deməsi tamamilə həqiqətə uyğundur. Həm də uzaqdan baxılanda böyük bir dəniz kiçik bir hovuz kimi görünür. Səmavi gözlər də günəş və dənizi elə görürlər.\nBizlər Günəşin elçiləriyik. Bizim vəzifəmiz kainatın yaradılışı əsnasında Günəşdə depolanan enerjini dünyaya çatdırmaqdır. Günəşin mərkəzində fizyon adlandırılan nüvə parçalanması və ya birləşməsilə müşayiət olunan nüvə reaksiyası zamanı, dörd ədəd hidrogen atomundan bir ədəd helium atomu əmələ gəlir.


Azeri, Acts, Lesson 010 - Əllinci Gün bayramında Müqəddəs Ruhun tökülməsi (Həvarilərin İşləri 2:1-13) | Waters of Life\nHome -- Azeri -- Acts - 010 (Outpouring of the Holy Spirit at Pentecost)\nHƏVARİLƏRİN İŞLƏRİ 2:5-13\n5 Bu vaxt səma altında mövcud olan bütün millətlər arasından gələn mömin Yəhudilər Yerusəlimdə yaşayırdılar. 6 Bu səs gələndə orada böyük izdiham toplandı. Hamı öz dilində danışıldığını eşidəndə çaş-baş qaldı. 7 Mat qalaraq heyrət içində dedilər: «Bu danışanların hamısı Qalileyalı deyilmi? 8 Bəs necə olur ki, biz hamımız öz ana dilimizi eşidirik. 9 Biz Parfiyalılar, Midiyalılar, Elamlılar, Mesopotamiyada, Yəhudeyada, Kappadokiyada, Pontda və Asiya vilayətində, 10 Frigiyada, Pamfiliyada, Misirdə və Liviyanın Kirenaya yaxın bölgələrində yaşayanlar, Romada yaşayan 11 Yəhudilər və Yəhudi dinini qəbul edənlər, Kritlilər, Ərəblər eşidirik ki, onlar bizim dilimizdə Allahın əzəmətli işlərindən danışır» 12 Hamı mat qalıb çaşqınlıq içində bir-birindən soruşurdu: «Bu nədir?» 13 Bəziləri də rişxəndlə deyirdi: «Bunlar şirin şərabdan sərxoş olublar».\nHəvarilərin alov dillərinin qüvvəsiylə nədən danışdıqlarını bilirsənmi? 11-ci ayəni oxu və biləcəksən ki, onlar Allahın əzəmətli işlərindən danışdı, yaratdığı hər şeyə görə Yaradana şükür etdi, günahkar bəşər övladlarına qarşı səbrinə görə Ona həmd etdi, müqəddəs Qanununu ucaltdı və Peyğəmbərlərin vasitəsilə iradəsini elan etdiyinə görə Ona şükür etdi. Oğlu İsanın bəşər olduğuna, doğulduğuna görə Müqəddəs Ataya səcdə etdilər, onların şəxsən tanıdığı, gördüyü, eşitdiyi ilahi məhəbbətin təcəssümünə görə sevindilər. Möcüzələri üçün Rəbbə həmd etdilər, sözlərini danışdılar, çarmıxda öldüyünə və ölümdən dirildiyinə görə Ona səcdə etdilər. Şagirdlər yaşayan Məsihlə görüşdüklərinə görə Allaha həmd etdilər, göyə qalxmasına sevindilər, gözlənilən peyğəmbərliyin həyata keçməsinə şadlandılar. Onlar dünyaya Müjdəni yaymalı olduqlarına inandılar, Allahın onlardan xilası insanlara ötürmələrini istədiyini anladılar. Bəs sən Allahın əzəmətli işlərindən danışanlara qoşulmusanmı? Şükürlərin hanı? Sən özünü şərəfləndirirsənmi, yoxsa Allahı ucaldırsan? Öz adını unut və yalnız göylərdə olan Atanı şərəfləndir!\nDuada, müqəddəslikdə həmd və sükutdan ibarət olan bu gözəl ab-hava uzun sürmədi, çünki Rəbbi gözləyənlərin çoxu məhəbbət küləyinin səsini eşidib bu küləyin endiyi yerə qaçdı. Oraya gəlib çatanda mat qaldılar – heç vaxt başqa ölkələrə səyahət etməmiş, məktəbdə xarici dil öyrənməmiş qalileyalılar müxtəlif dillərdə danışırdılar! Əllinci Gün bayramında Yaradanın Ruhu Allahın qəzəbinin qisaslarına qalib gəldi; bir zamanlar insanlar qürurlanıb özlərini çox-çox ucaltmaq və hətta Allahın səviyyəsinə çatdırmaq arzusu ilə Babil qülləsini tikməyə başlayanda, Allah onların dillərini qarışdırmış və bir-birini başa düşməsinlər deyə onları müxtəlif xalqlara səpələmişdi. Lakin indi Məsih ardıcıllarına qürur günahını bağışladı və Məsihin həlim və itaətkar Ruhu dua edənlərin ürəklərində məskən saldı. Onların arasında heç kəs özünü daha yaxşı, ağıllı və ya üstün saymırdı. Güclülər zəiflərə tabe idilər və hörmətlilər özlərini hamıdan kiçik sayırdılar. Kamillik bağı olan məhəbbətdə Özünü izhar edən Müqəddəs Ruh müxtəlif insanları Allahın cəmiyyətində birləşdirdi. Bil və agah ol ki, o Əllinci Gün bayramından bəri dilləri, sifətləri ilə bir-birindən fərqlənən xalqların arasındakı divarlar dağıldı. Artıq dahi adamlar ilə geri zəkalılar arasında fərq yoxdur. Allahda hamı birdir, çünki ən böyük ənam – Müqəddəs Ruh fani insanları Əzəli Atanın səviyyəsinə qaldırdı, Məsihin qanı ilə təqdis etdi, belə ki biz məhəbbətdə Onun qarşısında müqəddəs və nöqsansız olaq.\nO Əllinci Gün bayramında Allahın Məbədində məhsula görə şükür edərək bayramı qeyd etmək üçün bir çox xalqların nümayəndələri Yerusəlimə gəlmişdilər. Persiyadan, İkiçayarasından, Kiçik Asiyadan, Şimali Afrikadan, İtaliyadan, Krit adasından çoxlu yəhudilər Yerusəlimi ziyarətə gəlmişdilər və hamı qalileyalıların sözlərində onların öz doğma dillərində danışan Allahın səsini eşitdi. Əllinci Gün bayramındakı möcüzənin üç tərəfi var idi: birincisi, onlar külək səsini eşitdilər; ikincisi, alov dillərini gördülər; üçüncüsü, qalileyalıların dilini başa düşdülər, çünki Allahın Özü o gün dilləri tərcümə edirdi.\nMisirin və Ərəbistanın nümayəndələrinin də bu böyük olayda iştirak etdiklərinə xüsusilə çox sevinirik. Müqəddəs Ruhun ilk gəlişində əzəmətli xilas ərəb və qibti dillərində də elan edilmişdir! Bu dillər Onun üçün nə çətin, nə də yaddır. Allah bu dilləri məhəbbəti ilə dolduraraq, məhəbbət dolu mənaları bu dillərdə də ifadə edir. Bəs sən öz ana dilində Üçlükdə vahid olan Allaha tapınırsanmı? Dilini və ürəyini, bütün iradəni və gücünü Ona təslim et və o zaman sən sevinclə Allaha həmd edəcəksən.\nQəribədir, amma küləyin səsinə gələnlər tezliklə iki dəstəyə ayrıldılar: bir dəstə bu olayı götür-qoy edir, o biri dəstə isə buna istehza edirdi. Birinci dəstə Müqəddəs Ruhun sirrini dərk etmək istədi, o biri dəstəyə isə Allahın sevinci ilə danışanların sözləri sərxoş adamların sayıqlaması kimi gəldi. Yəqin ki sərxoşluq onlara tanış bir hal idi, çünki onların ağlına belə murdar fikirlər gəlmişdi. Lakin onlar Allahın sevincini, azadlığını tanımamışdılar və əzəli məhəbbətin qüvvəsi onlardan gizli qalırdı. Ürəkləri getdikcə daha çox daşa dönür, nifrətlə dolurdu.\nDUA: Rəbbə alqış et, ey könlüm, ey bütün varlığım, Onun müqəddəs adına alqış et! Rəbbə alqış et, ey könlüm, unutma etdiyi yaxşılıqları: Odur bütün təqsirlərini əfv edən, bütün xəstəliklərinə şəfa verən. Odur həyatını məzara düşməkdən qurtaran, məhəbbətin, mərhəmətin tacını başına qoyan. Odur ömür boyu səni bərəkəti ilə doyduran, səni təzələyib gənc, gümrah qartala oxşadan (Zəb. 103:1- 5).\nMüqəddəs Ruh həvarilərə nədən danışmağı öyrətdi?\nPage last modified on June 25, 2013, at 12:50 PM | powered by PmWiki (pmwiki-2.2.109)


“Qarabağ münaqişəsinin tənzimlənməsi üzrə hələlik yeganə sənəd Moskva Bəyannaməsidir” – MÜSAHİBƏ\n29 Aprel 2015 - 10:18\nRusiya xarici işlər nazirinin müavini, XİN-in stats-katibi Qriqori Karasinin APA-nın Moskva müxbirinə eksklüziv müsahibə verib.\n– Qriqori Borisoviç, Rusiya və Azərbaycan arasındakı münasibətləri necə qiymətləndirirsiniz?\n– Azərbaycan Rusiyanın vacib strateji tərəfdaşıdır. Bizim münasibətlərin əsasında bərabərhüquqlu prinsiplər və mehriban qonşuluq, çoxəsrlik dostluq ənənələri və qarşılıqlı hörmət dayanır. ölkələrimiz arasındakı qarşılıqlı fəaliyyətin inkişafı Cənubi Qafqaz və Xəzər regionunda sabitliyin möhkəmlənməsinə kömək edir.\nİntensiv siyasi dialoq bizim çoxşaxəli əlaqələrimizə güclü təkan verir. Dövlət başçılarımız Vladimir Putin və İlham Əliyev arasında açıq və etibarlı münasibətlər formalaşıb. 2014-cü ildə prezidentlər üç dəfə görüşüblər. Prezident İlham Əliyev cənablarını mayın 9-da gözləyirik. O, bizim prezidentin Böyük Vətən müharibəsində qələbənin 70 illiyinə həsr olunan tədbirlərdə iştirakla bağlı dəvətini məmnuniyyətlə qəbul edib.\nParlamentlər xətti ilə, baş nazirin müavinləri və əsas dövlət orqanlarının rəhbərləri səviyyəsində çoxsaylı əlaqələr dəstəklənir. Hal-hazırda Azərbaycan xarici işlər naziri Elmar Məmmədyarovun Moskvaya rəsmi səfərinə hazırlıq gedir. Azərbaycan tərəfindən Rusiyanın regionlarına maraq artır. 2014-cü ildə Rusiyanın 22 subyektindən nümayəndə heyəti Azərbaycana səfər edib.\nRusiya Azərbaycanın aparıcı xarici iqtisadi tərəfdaşı kimi mövqelərini möhkəmləndirib. Keçən ilin yekunlarına görə, iki ölkə arasında ticarət dövriyyəsi rekord səviyyəyə – 4,008 milyard ABŞ dollarına çatıb. İqtisadi əməkdaşlıq üzrə hökumətlərarası komissiya öz işini xeyli aktivləşdirib. 2020-ci ilə qədər olan dövrə aid iqtisadi əməkdaşlıq proqramının hazırlanması son mərhələyə qədəm qoyur. İnvestisiya sahəsində əməkdaşlığın fəallaşması 2014-cü ilin sentyabrın 29-da Həştərxanda imzalanmış kapital qoyuluşunun qarşılıqlı qorunması və genişləndirilməsi haqda müqavilənin xidmətidir.\nRusiya Birbaşa İnvestisiya Fondu və Azərbaycan Respublikası Dövlət Neft Fondunun bazasında Rusiya-Azərbaycan İnvestisiya Platformasının yaradılması haqda Memorandum layihəsi üzərində iş əhəmiyyətli dərəcədə irəliləyib. Enerji sahəsində qarşılıqlı fəaliyyətin koordinasiya edilməsi üzrə yüksək səviyyədə işçi qrupun formalaşdırılması prosesi gedir. İkitərəfli iş və regionlararası əlaqələrin möhkəmlənməsində mühüm rolu ümumrusiya Sərgi Mərkəzində Azərbaycan Sərgi-Ticarət Mərkəzi oynayacaq, belə bir mərkəzin yaradılması haqqında 2014-cü ilin sentyabrında Bakıda razılıq əldə olunub. Qarşılıqlı ticarət axınının genişləndirilməsi Rusiya-Azərbaycan sərhədində nəqliyyat infrastrukturunun inkişafına da kömək edir. Samur çayı üzərindən yeni avtomobil körpüsünün tikintisi gündəmdə olan məsələdir.\nAzərbaycanda rus dilinin dövlət səviyyəsində dəstəklənməsinə və xalqlarımızın ümumi mədəni köklərinə əsaslanan humanitar əlaqələrimiz böyük əhəmiyyət kəsb edir. Bu sahədə əlaqələrimizin inkişafında illik Bakı Beynəlxalq Humanitar Forumunun xüsusi yeri var. Elm və mədəniyyət xadimlərimizin Rusiya və Azərbaycan prezidentlərinin himayəsi altında 2011-ci ildən fəaliyyət göstərən bu qarşılıqlı fəaliyyət formatı dövrümüzün aktual problemlərinin müzakirə olunduğu məşhur foruma çevrilib.\nBu il Bakı qitənin tarixində ilk dəfə Avropa Oyunlarını qəbul edir. Bilirik ki, Azərbaycan bu əlamətdar tədbirin keçirilməsinə ciddi hazırlaşır. Moskvada Azərbaycanın birinci xanımı Mehriban Əliyevanın təşəbbüsü və iştirakı ilə “Bakı-2015” Avropa Oyunlarının təqdimatı böyük təəssürat oyatdı. Məlum olduğu kimi, Bakıda keçiriləcək Avropa Oyunlarında tərkibində 300-ə yaxın idmançının təmsil olunduğu Rusiya komandası da iştirak edəcək. Azərbaycan dostlarımıza oyunların keçirilməsində uğurlar arzu edirik.\n– Ukrayna məsələsində Rusiya Azərbaycanın tutduğu mövqeyi necə qiymətləndirir?\n– Əlbəttə ki, bizim üçün dost Azərbaycanın Ukrayna və Krım ilə bağlı ölçülüb-biçilmiş mövqeyi böyük əhəmiyyət kəsb edir. Burada Bakının bir daha müstəqil xarici siyasət kursunun təzahürünü görürük, hansı ki, konyuktur mülahizələrlə deyil, strateji maraqlarla müəyyən edilir. Buradan ölkənin yad geosiyasi layihənin əsiri olmayacağının təminatı görünür, necə ki, bu, təəssüflər olsun ki, Ukraynada baş verdi. Azərbaycan beynəlxalq anti-Rusiya kampaniyasına qoşulmadı. Biz bunu qiymətləndiririk. üstəlik, ölkəmizə qarşı tətbiq olunan sanksiyalar fonunda Azərbaycandan Rusiyaya göndərilən kənd təsərrüfatı məhsullarının həcminin artırılması üzrə birgə iş başladı. İqtisadi Əməkdaşlıq üzrə Hökumətlərarası Komissiyanın (2014-cü il, Bakı) qərarına görə, kənd təsərrüfatı sahəsində əməkdaşlıq üzrə işçi qrup yaradılıb. Bu günlərdə (15-16 aprel tarixlərində) həmin işçi qrupun ilk iclası keçirilib.\n– Rusiya və Azərbaycan arasında sərhədlərin demarkasiyası prosesi necə gedir?\n– Dövlət sərhədinin demarkasiyası Rusiya Federasiyası ilə Azərbaycan Respublikası arasında 2010-cu ilin sentyabrın 3-də imzalanan “Dövlət sərhədi haqqında” müqavilənin 5-ci maddəsinə uyğun birgə demarkasiya komissiyası tərəfindən həyata keçirilir. Komissiyanın Rusiya tərəfdən tərkibi hökumətin qərarı ilə 6 mart 2012-ci il tarixində formalaşdırılıb.\nKomissiyanın iki iclası və işçi qrupun üç görüşü keçirilib. Azərbaycan-Rusiya sərhədinin demarkasiyası üzrə fəaliyyəti tənzimləyən 10-dan çox qayda, təlimat və normativ-hüquqi sənədlər işlənib hazırlanıb. Hal-hazırda komissiya dövlət sərhədi xəritəsinin yaradılması və demarkasiyanın topoqrafiya-geodeziya təminatının digər məsələləri üzərində çalışır. Qeyd edim ki, Rusiya-Azərbaycan Demarkasiya Komissiyasının üçüncü iclası aprelin 21-23 tarixlərində Moskvada keçirilib.\n– Bakıda Xəzərin hüquqi statusu ilə bağlı işçi qrupun son görüşündə Konvensiyanın böyük hissəsi üzrə razılığın əldə olunduğu bildirildi. Astanada keçirilməsi planlaşdırılan zirvə görüşü Konvensiyanın qəbulu ilə bağlı son görüş ola bilərmi və ümumiyyətlə, hansı məsələlər razılaşdırılmamış qalır və hansı dövlətlər arasında fikir ayrılıqları var?\n– Xəzər məsələsində Rusiya və Azərbaycanın mövqeyi bir çox məsələlərdə üst-üstə düşür. ümumilikdə biz Xəzərin hüquqi statusuna dair Konvensiya layihəsi üzrə beştərəfli danışıqlarda inkişafın olmasından razıyıq. Hesab edirik ki, danışıqların bu ilin martında Bakıda keçirilən son mərhələsi açıq qalan məsələlərdə sahilyanı ölkələrin mövqelərinin yaxınlaşmasına kömək edib. Bu istiqamətdə inkişaf keçən il Həştərxanda keçirilən Xəzəryanı ölkə başçılarının IV sammitində əldə olunan razılaşmalar əsasında mümkün olub. Bu razılaşmalar əsasında Qazaxıstanda keçiriləcək Xəzəryanı ölkə başçılarının növbəti görüşünə qədər hazır sənəd ortaya qoymaq tam realdır. Sualınızın son hiss\nəsinə gəldikdə isə, xatırlatmaq istəyirəm ki, bütün tərəflərin razılığına əsasən danışıqlar konfidensial rejimdə aparılır. Təcrübə göstərir ki, bu cür yanaşma özünü doğruldur, lazımsız ictimai polemikalardan yayınmağa, açıq müzakirələr aparmağa kömək edir. İcazə verin, mən də bu razılaşmaya riayət edim.\n– Rusiya ATƏT-in Minsk Qrupunun həmsədr ölkəsidir. Minsk Qrupunun fəaliyyətində heç bir irəliləyişin olmadığı ilə bağlı fikirlər səsləndirilir və formatın dəyişməsinin vacibliyi, xüsusilə Almaniya və Türkiyənin həmsədr ölkə olması kimi təkliflər irəli sürülür. Buna münasibətiniz necədir?\n– Rusiya ATƏT-in Minsk Qrupunun həmsədri kimi iki onillik ərzində Dağlıq Qarabağ münaqişəsinin tənzimlənməsində aktiv rol oynamağa davam edir. Coğrafi yaxınlıq və xalqlarımızın ümumi tarixini nəzərə alaraq konfliktin həll edilməsi bizim üçün mühüm əhəmiyyət daşıyır. Dağlıq Qarabağ münaqişəsinin tənzimlənməsində tərəflərə kömək etmək Rusiyanın xarici siyasətinin prioritetləri sırasına daxildir. Bu barədə birbaşa olaraq Rusiya Federasiyasının xarici siyasət konsepsiyasında deyilir. Ona görə də, Azərbaycan və Ermənistan prezidentlərinin 30-dan çox görüşü tənzimlənmənin müəyyən dövrlərində üçtərəfli formatda Rusiyanın iştirakı ilə keçirilib. Bu yolda ən mühüm mərhələ 1994-cü ildə atəşkəs haqqında müqavilənin bağlanması və 1995-ci ildə atəşkəs rejiminin möhkəmləndirilməsi, 2008-ci ildə Rusiyanın birbaşa vasitəçiliyi ilə qəbul olunan, Dağlıq Qarabağ münaqişəsinin tənzimlənməsi üzrə hələlik yeganə sənəd olan Moskva Bəyannaməsidir. Bu sənəddə Azərbaycan və Ermənistan prezidentlərinin imzaları var.\nİlham Əliyevlə Serj Sarkisyanın Vladimir Putinin iştirakı ilə axırıncı görüşü 2014-cü ilin 10 avqustunda Soçidə keçirilib. Münaqişənin siyasi tənzimlənməsindən başqa, görüşdə tərəflər arasında gərginliyin yaşanması ilə bağlı məsələlər müzakirə olunub. Görüşün nəticəsi olaraq keçən il iyulun sonlarında, avqustun əvvəllərində münaqişə zonasında insan itkilərinə səbəb olan silahlı qarşıdurmanın səviyyəsi azaldı.\nYeri gəlmişkən, Türkiyə və Almaniyanın da fəal iştirakçısı olduğu ATƏT-in Minsk Qrupunun əsas vəzifəsi münaqişə tərəflərinə yardım etməkdir. Bununla yanaşı, qeyd etmək istəyirəm ki, vasitəçilər kömək edə, düyünün açılması üçün təklif verə bilərlər. Lakin münaqişənin tənzimlənməsi onlardan asılı deyil, tərəflərdən asılıdır. Bu, bütün nizamlanmalar üçün aksiomadır. Bu baxımdan Dağlıq Qarabağ münaqişəsi, nə qədər dərin və mürəkkəb olsa da, istisna deyil.\nDağlıq Qarabağ münaqişəsinin həllinə dair haradansa kənardan sehrli reseptlərin peyda olacağına tərəflər də, həmsədrlər də ümid etməməlidir. Bu yolu yalnız o yolda hərəkət edənlər gedə bilər.\nHesab edirəm ki, Minsk Qrupunun və həmsədrlərin fəaliyyəti çərçivəsində nadir vasitəçilik təcrübəsi toplanıb. Qarabağ məsələsinin həssaslığı nəzərə alınaraq ATƏT-in Minsk Qrupunun formatını dəyişdirmək cəhdləri danışıqlar prosesinin pozulmasına və tərəflərin mövqelərində geriləmələrə gətirib çıxara bilər.


Press-relizlər / 14.12.2018 / 09:25\nDekabrın 13-də Dini Qurumlarla İş üzrə Dövlət Komitəsi (DQİDK) və Masallı Rayon İcra Hakimiyyətinin (RİH) birgə təşkilatçılığı ilə “Dini icmalar və gənclər: dini radikalizmlə mübarizə və birgə fəaliyyətin təşkili” mövzusunda ikigünlük seminar-müşavirə öz işinə başlayıb.\nTədbirdə rayon hüquq mühafizə orqanlarının rəhbərləri, dini icma sədrləri və ictimaiyyət nümayəndələri iştirak ediblər.\nTədbiri giriş sözü ilə açan RİH başçısı Aparatının İctimai-siyasi və humanitar məsələlər şöbəsinin müdir müavini Ceyhun Bəşirov çıxış edərək bildirib ki, Azərbaycanın müstəqilliyinin ilk illərində bu sahədə qəbul edilən qanunların sonradan təkmilləşdirilməsi Ümummilli Lider Heydər Əliyevin adı ilə bağlıdır. C.Bəşirov həmçinin rayondakı dini durum və dini icmaların fəaliyyəti barədə ətraflı məlumat verib.\nDaha sonra çıxış edən DQİDK sədrinin birinci müavini Səyyad Salahlı respublikamızda dinlərarası və məzhəblərarası münasibətlərin yüksək səviyyədə olduğunu vurğulayaraq bildirib ki, bir sıra ölkələrdə məzhəblərarası münasibətlərdə gərginlik artsa da, respublikamızda məzhəblər arasında həmrəylik mövcuddur və Azərbaycanın əksər məscidlərində vəhdət namazları qılınır. Ölkə rəhbərliyinin mənəvi dəyərlərimizə diqqət və qayğısından da danışan S.Salahlı Azərbaycanda müxtəlif dinlərə etiqad edən insanların Prezident İlham Əliyevin həyata keçirdiyi uğurlu milli siyasət nəticəsində mehriban və qarşılıqlı hörmət şəraitində yaşadıqlarını, respublikamızın tolerantlıq və multikulturalizm nümunəsinə çevrildiyini qeyd edib.\nDQİDK sədrinin birinci müavini eyni zamanda, İslam dininin sülh, mərhəmət və həmrəylik dini kimi milli-mənəvi dəyərlərimizin ayrılmaz tərkib hissəsi olduğunu qeyd edib.\nTədbirdə Qafqaz Müsəlmanları İdarəsinin bölgə qazısı Mirqiyas Təhməzov mövzu ilə bağlı fikirlərini bölüşüblər.


VERDİYEVA ZEMFİRA NADİR QIZI » Bioqrafiya.az\nVERDİYEVA ZEMFİRA NADİR QIZI\nVERDİYEVA ZEMFİRA NADİR QIZI\nZemfira Nadir qızı Verdiyeva 19 noyabr 1935-ci ildə Tiflis şəhərində anadan olmuşdur.\nHəmin ildə ailəsi ilə birlikdə Bakı şəhərinə köçmüşdür. 1943-1945-ci illərdə 189 saylı (rus dilli) orta məktəbdə təhsil almışdır. 1953-cü ildə Azərbaycan Dövlət Pedaqoji Dillər İnstitutuna (İngilis-fransız dili fakültəsi) daxil olmuş, 1957-ci ildə oranı fərqlənmə diplomu ilə bitirmişdir. 1957-1995-ci illər arasında Azərbaycan Dövlət Pedaqoji Dillər İnstitutunda laborant, pedaqoji təcrübə müdiri, müəllim, kafedra müdiri, 1973-cü ildən 1995-ci ilə qədər rektor vəzifəsində çalışmışdır. 1965-ci ildə namizədlik dissertasiyası müdafiə etmiş, 1968-ci ildə dosent elmi adını almışdır. 1971-ci ildə doktorluq dissertasiyası müdafiə etmiş, 1972- ci ildə professor elmi adma layiq görülmüşdür. 1989-cu ildə Azərbaycan Elmlər Akademiyasının müxbir üzvü seçilmişdir. Alimin Azərbaycanda və xarici ölkələrdə 190-a qədər kitab, monoqrafiya və dərs vəsaitləri çapdan çıxmışdır. Onun elmi-pedaqoji fəaliyyəti haqqında 372 məqalə çap edilmişdir. Z.Verdiyeva 1990-1995-ci illər ərzində Azərbaycan Milli Məclisinin deputatı olmuşdur. 1989-cu ildən Azərbaycan Qadınlar Cəmiyyətinin sədri vəzifəsində çalışmış və bu müddətdə dünyada 63 qadınlar cəmiyyəti ilə əlaqə yaratmışdır. Azərbaycan Dillər Universitetində namizədlik və doktorluq dissertasiyaları üzrə Müdafiə Şurasının üzvü olmuşdur. Bir sıra doktorant və aspirantlara rəhbərlik etmiş, müxtəlif ali təhsil ocaqlarında elmi işlərə opponentlik etmişdir. Azərbaycanın «Şöhrət» ordeninə, ABŞ-da 1998, 2007-ci illərdə «İlin qadını», 2000-ci ildə «Əsrin qadını» adlarına layiq görülmüşdür. Bununla yanaşı, dünyada ictimai fəaliyyətinə görə ABŞ, İngiltərə, Kanada, Cənubi Koreya və s. ölkələrin mükafatlarını almışdır. BMT-nin nəzdində fəaliyyət göstərən «Bütün Dünyada Sülh» federasiyası tərəfindən «Sülhməramlı Səfir» diplomu ilə təltif edilmişdir.\nZ.Verdiyevanın tərcümeyi-halı 1998-ci ildə Nyu-Yorkda (ABŞ) «Beynəlxalq Tərcümeyi-Hal» Soraq Kitabçasına daxil edilmişdir. Həmçinin, xarici dillər üzrə ilk qadın elmlər doktoru kimi Azərbaycan Ensiklopediyasına daxil olmuşdur. Azərbaycan Milli Elmlər Akademiyasının müxbir üzvü Zemfira Verdiyeva 2010-cu ildə Bakıda vəfat etmişdir.\nİSTİNAD:AMEA-nın nəşri olan “Akademiya simalarda” ensiklopedik məlumat-sorğu kitabı\nTag: VERDİYEVA ZEMFİRA NADİR QIZI\n» VERDİYEVA ZEMFİRA NADİR QIZI\n» HƏSƏN ƏLİYEV\n» ƏLİMƏRDAN BƏY TOPÇUBAŞOV


"Bahar" - Haliç Miussky istirahət mərkəzi\nİl boyu istirahət mərkəzi "Rodnik" ilə Taqanroq (Rusiya) yaxınlığında yerləşir. Gaevka. sahilində Miussky firth gələn Campers təmiz hava zonası, doymuş dəniz ionları və oksigen daxil. isti aydın su Daily üzgüçülük, bir quş cıvıl cıvıl altında qalın ağacların kölgəsində qalan sinir sistemi, iştaha, həm də ən bahalı dərmanların yaxşı bir gecəsində yuxu yalnız azaldılır.\n"Bahar" - istirahət mərkəzi, üç kateqoriyaya yerləşdirmə təklif edir:\nAyrı-ayrı evlər, paytaxtda chalets və mehmanxana tipli otaqlar qızğın mənzil zəruri mebel, TV, qazan edir. Burada korporativ burada gəlib uşaqlar, böyük şirkətlər və dostluq qrupu ilə ailə daxil olmaqla, bütün səyahət üçün rahat olacaq. diqqətli personal dərhal bütün cari məsələlərin həlli qayğı olacaq.\nQiymətlər 250 rubl başlayır. Nəfər / gün.\n"Bahar" (istirahət mərkəzi) bir çimərlik istirahət ilə bitirdi olunur. Bu qum vaxtaşırı daim təmiz və səliqəli yenilənir payı sahil haliç var.\nbazasında bir neçə obyektləri fəal əyləncə var:\nyelləncəklər ilə uşaq oyun sahəsi;\ntop oyun və yalnız üçün oyun meydançası;\nHotel xidmətlər və qurğuların shady guşələrindən barbecue, skamyalar, yelləncəklər ilə rahat kafe, geniş veranda, multi-yerlik Gazebo daxildir.\nbozulmamış təbiət özü yaxınlıq tatilciler ritm diktə:\nsağlamlıq yaxşılaşdırılması və arıqlamaq kömək edəcək su və yaşıl sahələrin xətti boyunca səhər run;\nrahat otaqda gündüz yuxu azaldılması;\nuzun gəzinti, maraqlı və həyəcanlı ekskursiyalar;\nətraf landşaft gözəllik zövq.\nŞəhər sakinləri torpaq, su və ağac enerji doldurulması üçün ən azı bir dəfə olmalıdır. Bu uşaqlar üçün xüsusilə vacibdir. Müalicəvi təsiri su çimmək şəfa dəniz duzları zənginləşdirilmiş və iz elementləri, hətta açıq havada iki həftə məruz baş verir. İl ərzində, siz qüvvələrinin səbəb hiss hər hansı bir yük səmərəliliyinin, müqavimət artırmaq.\nTaganrog Yunan və Petrine dövrün tarixi xatirələri ilə dolu, bu gözəl və Çexov yerlərdə deyil: burada Çexov adına böyük yazıçı, muzey "Shop Çexov" Teatrı ev.\nDepaldovskoy (Stone) pilləkənlər ilə Odessa analoq Potemkin azalıb panorama şəhər və dəniz views təklif edir. Beləliklə, bu böyük park, bulvar və çimərliklər bir sıra enmək maraqlıdır.\nBöyüklər münasib qiymətləri ilə şəhər kinoteatr, mağazalar, restoranlar və kafelər maraqlı olacaq. gənc nəsil üçün turistik Water Park "Azure", Dənizkənarı çimərlik uşaq mərkəzi bir çox çalışır.\ne - s. Gaevka 2 Neklinovsky rayon Rostov region, Lenina, 1a .;\nEmail - rodnikbaza@gmail.com;\nGPS-koordinatları - 47.275019,38.828559.\n"Bahar" (istirahət mərkəzi) Rostov-na-Donu şəhərində 75 km-dir. Oradan məşqçiləri əldə edə bilərsiniz.\nböyük daxili avtomobil park 100 oturacaqlar mövcuddur autotravellers üçün.\n"Bahar" istirahət: Rəylər\n"Bahar" gözəl views ilə çox turist cəlb Miusskaya haliç, böyük yaşıl sahəsi, su rahat enmə ilə təmiz çimərlik. Ən sahilində aşağı və ucuz tətil üstünlüklərindən istifadə şadıq. İnsanlar toy və yalnız həftə sonu üçün buraya. çox, bir neçə mövsüm üçün düşərgə sayta yol adi oldu. daimi müştərilər kimi, onlar güzəştlər var.\nBir neçə şərh meydançası, təmir enmə yayda isti su çatışmazlığı, kəsilməmiş ragweed narahat. Bu rəhbərliyi turistlər tərəfindən alınmış bütün şikayətlərə dərhal cavab ki, qeyd etmək lazımdır.\n"Bahar" - erkən rezervasiya yaxşı işləyən sistemi ilə istirahət mərkəzi hər turist uyğun zamanda əmlakın müvafiq kateqoriya seçimi daxil olur. Bu xidmət istifadə qeydiyyatı prosedurlarının tez keçid təmin edir və bütün kurort qalan müddət üçün yaxşı əhval-ruhiyyə davam edəcək.\nHotel "Amara Dolce Vita" (Türkiyə): müştərilərin tələb Elegant bayram\nHotel citymax Hotels Sharjah 3 * (Birləşmiş Ərəb Əmirlikləri, Dubay): photos və təhlil\nYolu ilə yüklərin daşınması üstünlükləri hansılardır?\nAktrisa Natalia Panova: tərcümeyi-hal, Filmoqrafiya, şəxsi həyat\nFilm Quotes "Brother" və "Brother 2"\nBir "tumbler Girl" və ya "tamblerovskoy" qız olmaq necə\nPies üçün xəmir bişirmək üçün necə\nYaxşı reseptlər, yemək üsulları və rəy: bibər ilə qışda Badımcan. Peppers qışda badımcan dolması: bir resept


Günayı heç belə görməmisiniz - FOTOLAR » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 10-12-2015, 12:47\nSəs ver: Müğənnisi Günay İbrahimli yeni fotosessiya etdirib. İfaçı Yeni ilin atributuna çevrilən Şam ağacı obrazını canlandırıb. G.İbrahimlinin stili üzərində Elnur Həsənov çalışıb. Fotoların müəllifi isə Ruslan Nəbiyev, dizayneri isə Yusif Xəlilovdur.